# Il-Ġurnal Uffiċjali C 444/2018

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 444 |
| | |
| Edizzjoni bil-Malti | Informazzjoni u Avviżi | Volum 6110 ta' Diċembru 2018 |

ISSN 1977-0987

Il-Ġurnal Uffiċjali

tal-Unjoni Ewropea

C 444

Edizzjoni bil-Malti

Informazzjoni u Avviżi

Volum 6110 ta' Diċembru 2018

---

| Werrej | Paġna |
| --- | --- |
| | II   Komunikazzjonijiet |
| | DIKJARAZZJONIJIET KONĠUNTI |
| 2018/C 444/01 | Rakkomandazzjoni tal-Kunsill tas-26 ta' Novembru 2018 dwar il-promozzjoni tar-rikonoxximent reċiproku awtomatiku ta' kwalifiki tal-edukazzjoni għolja u tal-edukazzjoni u t-taħriġ fil-livell sekondarju għoli u l-eżiti tal-perjodi ta' apprendiment barra mill-pajjiż | 1 |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2018/C 444/02 | Ebda oppożizzjoni għal konċentrazzjoni notifikata (Il-Każ M.8993 — Huaxin/Juniper/JV) (
  1
  ) | 9 |
| 2018/C 444/03 | Ebda oppożizzjoni għal konċentrazzjoni notifikata (Il-Każ M.9137 — Rehau/MB Barter & Trading) (
  1
  ) | 9 |
| 2018/C 444/04 | Ebda oppożizzjoni għal konċentrazzjoni notifikata (Il-Każ M.9153 — Caisse des dépôts et consignations/Meridiam/FICA HPCI) (
  1
  ) | 10 |

Werrej

Paġna

II   Komunikazzjonijiet

DIKJARAZZJONIJIET KONĠUNTI

2018/C 444/01

Rakkomandazzjoni tal-Kunsill tas-26 ta' Novembru 2018 dwar il-promozzjoni tar-rikonoxximent reċiproku awtomatiku ta' kwalifiki tal-edukazzjoni għolja u tal-edukazzjoni u t-taħriġ fil-livell sekondarju għoli u l-eżiti tal-perjodi ta' apprendiment barra mill-pajjiż

1

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2018/C 444/02

Ebda oppożizzjoni għal konċentrazzjoni notifikata (Il-Każ M.8993 — Huaxin/Juniper/JV) (
  1
  )

1

9

2018/C 444/03

Ebda oppożizzjoni għal konċentrazzjoni notifikata (Il-Każ M.9137 — Rehau/MB Barter & Trading) (
  1
  )

1

9

2018/C 444/04

Ebda oppożizzjoni għal konċentrazzjoni notifikata (Il-Każ M.9153 — Caisse des dépôts et consignations/Meridiam/FICA HPCI) (
  1
  )

1

10

---

| | III   Atti preparatorji |
| --- | --- |
| | Il-Bank Ċentrali Ewropew |
| 2018/C 444/05 CON/2018/51 | Opinjoni tal-Bank Ċentrali Ewropew tad-9 ta’ Novembru 2018 dwar proposta għal regolament dwar l-istabbiliment ta’ Funzjoni Ewropea ta’ Stabbilizzazzjoni tal-Investiment (CON/2018/51) | 11 |
| 2018/C 444/06 CON/2018/54 | Opinjoni tal-Bank Ċentrali Ewropew tal-20 ta' Novembru 2018 dwar proposta għal direttiva dwar is-servizzjanti tal-kreditu, ix-xerrejja tal-kreditu u l-irkupru tal-kollateral (CON/2018/54) | 15 |

III   Atti preparatorji

Il-Bank Ċentrali Ewropew

2018/C 444/05 CON/2018/51

Opinjoni tal-Bank Ċentrali Ewropew tad-9 ta’ Novembru 2018 dwar proposta għal regolament dwar l-istabbiliment ta’ Funzjoni Ewropea ta’ Stabbilizzazzjoni tal-Investiment (CON/2018/51)

11

2018/C 444/06 CON/2018/54

Opinjoni tal-Bank Ċentrali Ewropew tal-20 ta' Novembru 2018 dwar proposta għal direttiva dwar is-servizzjanti tal-kreditu, ix-xerrejja tal-kreditu u l-irkupru tal-kollateral (CON/2018/54)

15

---

| | IV   Informazzjoni |
| --- | --- |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2018/C 444/07 | Rata tal-kambju tal-euro | 17 |
| | Il-Qorti tal-Awdituri |
| 2018/C 444/08 | Rapport Speċjali Nru 32/2018 — Il-Fond Fiduċjarju ta’ Emerġenza tal-Unjoni Ewropea għall-Afrika: għodda flessibbli, iżda mhuwiex iffukat biżżejjed | 18 |

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2018/C 444/07

Rata tal-kambju tal-euro

17

Il-Qorti tal-Awdituri

2018/C 444/08

Rapport Speċjali Nru 32/2018 — Il-Fond Fiduċjarju ta’ Emerġenza tal-Unjoni Ewropea għall-Afrika: għodda flessibbli, iżda mhuwiex iffukat biżżejjed

18

---

| | V   Avviżi |
| --- | --- |
| | PROĊEDURI AMMINISTRATTIVI |
| | Il-Kummissjoni Ewropea |
| 2018/C 444/09 | Sejħa għall-proposti 2019 — EAC/A05/2018 — Korp Ewropew ta’ Solidarjetà | 19 |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2018/C 444/10 | Notifika minn qabel ta’ konċentrazzjoni (Il-Każ M.9173 — Astorg Asset Management/Montagu Private Equity/Nemera Capital) — Każ li jista’ jiġi kkunsidrat għal proċedura ssimplifikata (
  1
  ) | 22 |
| 2018/C 444/11 | Notifika minn qabel ta’ konċentrazzjoni (Il-Każ M.9085 — Dr August Oetker/Coop-Gruppe/F&B — Food and Beverage Services) — Każ li jista’ jiġi kkunsidrat għal proċedura ssimplifikata (
  1
  ) | 24 |

V   Avviżi

PROĊEDURI AMMINISTRATTIVI

Il-Kummissjoni Ewropea

2018/C 444/09

Sejħa għall-proposti 2019 — EAC/A05/2018 — Korp Ewropew ta’ Solidarjetà

19

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2018/C 444/10

Notifika minn qabel ta’ konċentrazzjoni (Il-Każ M.9173 — Astorg Asset Management/Montagu Private Equity/Nemera Capital) — Każ li jista’ jiġi kkunsidrat għal proċedura ssimplifikata (
  1
  )

1

22

2018/C 444/11

Notifika minn qabel ta’ konċentrazzjoni (Il-Każ M.9085 — Dr August Oetker/Coop-Gruppe/F&B — Food and Beverage Services) — Każ li jista’ jiġi kkunsidrat għal proċedura ssimplifikata (
  1
  )

1

24

---

| | |
| --- | --- |
| | (1)   Test b'rilevanza għaż-ŻEE. |

---

(1)   Test b'rilevanza għaż-ŻEE.

1

| MT | |
| --- | --- |

MT

---

II Komunikazzjonijiet

DIKJARAZZJONIJIET KONĠUNTI

| 10.12.2018 | MT | Il-Ġurnal Uffiċjali tal-Unjoni Ewropea | C 444/1 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/1

---

RAKKOMANDAZZJONI TAL-KUNSILL

tas-26 ta' Novembru 2018

dwar il-promozzjoni tar-rikonoxximent reċiproku awtomatiku ta' kwalifiki tal-edukazzjoni għolja u tal-edukazzjoni u t-taħriġ fil-livell sekondarju għoli u l-eżiti tal-perjodi ta' apprendiment barra mill-pajjiż

(2018/C 444/01)

IL-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 165 u 166 tiegħu,

Wara li kkunsidra l-proposta mill-Kummissjoni Ewropea,

Billi:

| (1) | Il-mobbiltà għall-apprendiment trawwem għarfien, ħiliet, kompetenzi u esperjenzi, inkluż kompetenzi personali u soċjali u kuxjenza kulturali, li huma kruċjali għal parteċipazzjoni attiva fis-soċjetà u fis-suq tax-xogħol, kif ukoll għall-promozzjoni ta' identità Ewropea. |
| --- | --- |

(1)

Il-mobbiltà għall-apprendiment trawwem għarfien, ħiliet, kompetenzi u esperjenzi, inkluż kompetenzi personali u soċjali u kuxjenza kulturali, li huma kruċjali għal parteċipazzjoni attiva fis-soċjetà u fis-suq tax-xogħol, kif ukoll għall-promozzjoni ta' identità Ewropea.

| (2) | Il-Kummissjoni Ewropea, fil-Komunikazzjoni tagħha dwar it-Tisħiħ tal-Identità Ewropea permezz tal-Edukazzjoni u l-Kultura (1), stabbiliet viżjoni li sal-2025 tinħoloq Żona Ewropea tal-Edukazzjoni fejn l-apprendiment, l-istudju u t-twettiq tar-riċerka ma jiġux imfixkla mill-fruntieri, inkluż billi jitneħħew l-ostakli għar-rikonoxximent tal-kwalifiki, kemm fil-livell tal-iskejjel kif ukoll fl-edukazzjoni għolja. |
| --- | --- |

(2)

Il-Kummissjoni Ewropea, fil-Komunikazzjoni tagħha dwar it-Tisħiħ tal-Identità Ewropea permezz tal-Edukazzjoni u l-Kultura (1), stabbiliet viżjoni li sal-2025 tinħoloq Żona Ewropea tal-Edukazzjoni fejn l-apprendiment, l-istudju u t-twettiq tar-riċerka ma jiġux imfixkla mill-fruntieri, inkluż billi jitneħħew l-ostakli għar-rikonoxximent tal-kwalifiki, kemm fil-livell tal-iskejjel kif ukoll fl-edukazzjoni għolja.

| (3) | Il-Konklużjonijiet tal-Kunsill Ewropew tal-14 ta' Diċembru 2017 appellaw lill-Istati Membri, lill-Kunsill u lill-Kummissjoni, skont il-kompetenzi rispettivi tagħhom, biex imexxu l-ħidma 'l quddiem fil-“promozzjoni tal-kooperazzjoni tal-Istati Membri dwar rikonoxximent reċiproku ta' diplomi tal-edukazzjoni għolja u tat-tmiem tal-iskola fil-livell tal-edukazzjoni sekondarja” (2). |
| --- | --- |

(3)

Il-Konklużjonijiet tal-Kunsill Ewropew tal-14 ta' Diċembru 2017 appellaw lill-Istati Membri, lill-Kunsill u lill-Kummissjoni, skont il-kompetenzi rispettivi tagħhom, biex imexxu l-ħidma 'l quddiem fil-“promozzjoni tal-kooperazzjoni tal-Istati Membri dwar rikonoxximent reċiproku ta' diplomi tal-edukazzjoni għolja u tat-tmiem tal-iskola fil-livell tal-edukazzjoni sekondarja” (2).

| (4) | Il-Konvenzjoni tal-1997 dwar ir-Rikonoxximent ta' Kwalifiki dwar l-Edukazzjoni Għolja fir-Reġjun Ewropew (il-Konvenzjoni ta' Lisbona dwar ir-Rikonoxximent) u t-testi sussidjarji tagħha, żviluppata mill-Kunsill tal-Ewropa u l-Unesco, tipprovdi qafas legali għar-rikonoxximent ta' kwalifiki tal-edukazzjoni għolja u tal-edukazzjoni sekondarja għolja li jagħtu aċċess għall-edukazzjoni għolja. |
| --- | --- |

(4)

Il-Konvenzjoni tal-1997 dwar ir-Rikonoxximent ta' Kwalifiki dwar l-Edukazzjoni Għolja fir-Reġjun Ewropew (il-Konvenzjoni ta' Lisbona dwar ir-Rikonoxximent) u t-testi sussidjarji tagħha, żviluppata mill-Kunsill tal-Ewropa u l-Unesco, tipprovdi qafas legali għar-rikonoxximent ta' kwalifiki tal-edukazzjoni għolja u tal-edukazzjoni sekondarja għolja li jagħtu aċċess għall-edukazzjoni għolja.

| (5) | Il-Ministri għall-Edukazzjoni taż-Żona Ewropea ta' Edukazzjoni Għolja għamlu impenn għall-għan fit-tul ta' rikonoxximent awtomatiku ta' lawrji akkademiċi komparabbli fil-Komunikat ta' Bucharest tal-2012. Sar progress inkluż permezz tal-ħidma tal-Grupp Pijunier dwar ir-Rikonoxximent Awtomatiku, iżda s'issa l-għan għadu ma ntlaħaqx. |
| --- | --- |

(5)

Il-Ministri għall-Edukazzjoni taż-Żona Ewropea ta' Edukazzjoni Għolja għamlu impenn għall-għan fit-tul ta' rikonoxximent awtomatiku ta' lawrji akkademiċi komparabbli fil-Komunikat ta' Bucharest tal-2012. Sar progress inkluż permezz tal-ħidma tal-Grupp Pijunier dwar ir-Rikonoxximent Awtomatiku, iżda s'issa l-għan għadu ma ntlaħaqx.

| (6) | Fl-2002, il-Ministri responsabbli mill-edukazzjoni u t-taħriġ vokazzjonali fl-Istati Membri għamlu impenn għall-Proċess ta' Copenhagen, proċess ta' kooperazzjoni msaħħa li tippromwovi r-rikonoxximent tal-kwalifiki u l-kompetenzi. |
| --- | --- |

(6)

Fl-2002, il-Ministri responsabbli mill-edukazzjoni u t-taħriġ vokazzjonali fl-Istati Membri għamlu impenn għall-Proċess ta' Copenhagen, proċess ta' kooperazzjoni msaħħa li tippromwovi r-rikonoxximent tal-kwalifiki u l-kompetenzi.

| (7) | L-assigurazzjoni tal-kwalità b'mod partikolari għandha rwol ewlieni x'taqdi fit-titjib tat-trasparenza, u b'hekk tgħin biex tinbena fiduċja reċiproka. Huwa għalhekk importanti li titkompla l-ħidma li diġà twettqet fil-kuntest tal-Istandards u l-Linji Gwida għall-Assigurazzjoni tal-Kwalità fiż-Żona Ewropea ta' Edukazzjoni Għolja, il-Qafas ta' Referenza Ewropew għall-Assigurazzjoni tal-Kwalità għall-Edukazzjoni u t-Taħriġ Vokazzjonali u r-referenzjar għall-Qafas Ewropew tal-Kwalifiki għat-tagħlim tul il-ħajja. |
| --- | --- |

(7)

L-assigurazzjoni tal-kwalità b'mod partikolari għandha rwol ewlieni x'taqdi fit-titjib tat-trasparenza, u b'hekk tgħin biex tinbena fiduċja reċiproka. Huwa għalhekk importanti li titkompla l-ħidma li diġà twettqet fil-kuntest tal-Istandards u l-Linji Gwida għall-Assigurazzjoni tal-Kwalità fiż-Żona Ewropea ta' Edukazzjoni Għolja, il-Qafas ta' Referenza Ewropew għall-Assigurazzjoni tal-Kwalità għall-Edukazzjoni u t-Taħriġ Vokazzjonali u r-referenzjar għall-Qafas Ewropew tal-Kwalifiki għat-tagħlim tul il-ħajja.

| (8) | Biex jitħaffef ir-rikonoxximent tal-eżiti tal-apprendiment fil-leġislazzjoni nazzjonali, inkluż fil-qafas tal-mobbiltà, jenħtieġ li titkompla l-ħidma fuq l-implimentazzjoni tas-Sistema Ewropea għall-Akkumulazzjoni u t-Trasferiment ta' Krediti u s-Sistema Ewropea ta' Krediti għall-Edukazzjoni u t-Taħriġ Vokazzjonali. |
| --- | --- |

(8)

Biex jitħaffef ir-rikonoxximent tal-eżiti tal-apprendiment fil-leġislazzjoni nazzjonali, inkluż fil-qafas tal-mobbiltà, jenħtieġ li titkompla l-ħidma fuq l-implimentazzjoni tas-Sistema Ewropea għall-Akkumulazzjoni u t-Trasferiment ta' Krediti u s-Sistema Ewropea ta' Krediti għall-Edukazzjoni u t-Taħriġ Vokazzjonali.

| (9) | Ir-Rakkomandazzjoni tal-Kunsill tat-22 ta' Mejju 2017 dwar Qafas Ewropew tal-Kwalifiki għat-Tagħlim tul il-Ħajja (3) mistenni li ttejjeb it-trasparenza, il-komparabbiltà u l-portabbiltà tal-kwalifiki, u b'hekk tiffaċilita r-rikonoxximent tagħhom. |
| --- | --- |

(9)

Ir-Rakkomandazzjoni tal-Kunsill tat-22 ta' Mejju 2017 dwar Qafas Ewropew tal-Kwalifiki għat-Tagħlim tul il-Ħajja (3) mistenni li ttejjeb it-trasparenza, il-komparabbiltà u l-portabbiltà tal-kwalifiki, u b'hekk tiffaċilita r-rikonoxximent tagħhom.

| (10) | Il-Parlament Ewropew, fir-Riżoluzzjoni tiegħu tal-20 ta' April 2012 dwar l-Immodernizzar tas-sistemi tal-edukazzjoni għolja tal-Ewropa, jappella għal sforzi addizzjonali min-naħa tal-UE u l-Istati Membri tagħha biex jiżguraw rikonoxximent aktar effettiv u armonizzazzjoni akbar tal-kwalifiki akkademiċi (4). |
| --- | --- |

(10)

Il-Parlament Ewropew, fir-Riżoluzzjoni tiegħu tal-20 ta' April 2012 dwar l-Immodernizzar tas-sistemi tal-edukazzjoni għolja tal-Ewropa, jappella għal sforzi addizzjonali min-naħa tal-UE u l-Istati Membri tagħha biex jiżguraw rikonoxximent aktar effettiv u armonizzazzjoni akbar tal-kwalifiki akkademiċi (4).

| (11) | F'kuntest dejjem aktar globalizzat, huwa importanti li l-istudenti jkunu jistgħu jagħmlu l-aħjar użu possibbli mill-opportunitajiet kollha ta' apprendiment madwar l-Ewropa. Biex dan iseħħ, jenħtieġ li kwalifika mogħtija minn awtorità kompetenti fi Stat Membru wieħed tkun valida fi kwalunkwe Stat Membru ieħor għall-iskop ta' aċċess għal aktar attivitajiet ta' apprendiment. Dan jinkludi ċittadini ta' pajjiżi terzi li għandhom kwalifika minn Stat Membru wieħed u jmorru fi Stat Membru ieħor. Madankollu, in-nuqqas ta' dan ir-rikonoxximent awtomatiku tal-kwalifiki u l-eżiti tal-perjodi ta' apprendiment barra mill-pajjiż qed ixekkel il-mobbiltà. Approċċ mifrux mal-Unjoni kollha għar-rikonoxximent awtomatiku jipprovdi ċ-ċarezza u l-konsistenza meħtieġa biex jingħelbu l-ostakli li fadal. |
| --- | --- |

(11)

F'kuntest dejjem aktar globalizzat, huwa importanti li l-istudenti jkunu jistgħu jagħmlu l-aħjar użu possibbli mill-opportunitajiet kollha ta' apprendiment madwar l-Ewropa. Biex dan iseħħ, jenħtieġ li kwalifika mogħtija minn awtorità kompetenti fi Stat Membru wieħed tkun valida fi kwalunkwe Stat Membru ieħor għall-iskop ta' aċċess għal aktar attivitajiet ta' apprendiment. Dan jinkludi ċittadini ta' pajjiżi terzi li għandhom kwalifika minn Stat Membru wieħed u jmorru fi Stat Membru ieħor. Madankollu, in-nuqqas ta' dan ir-rikonoxximent awtomatiku tal-kwalifiki u l-eżiti tal-perjodi ta' apprendiment barra mill-pajjiż qed ixekkel il-mobbiltà. Approċċ mifrux mal-Unjoni kollha għar-rikonoxximent awtomatiku jipprovdi ċ-ċarezza u l-konsistenza meħtieġa biex jingħelbu l-ostakli li fadal.

| (12) | Fl-edukazzjoni għolja, il-proċeduri ta' rikonoxximent ħafna drabi jibqgħu kkumplikati wisq jew għaljin wisq u hemm wisq studenti mobbli li ma jiksbux rikonoxximent sħiħ tal-eżiti ta' apprendiment miksuba b'suċċess. Madankollu, diversi Stati Membri ħadu l-inizjattiva biex jagħmlu progress lejn rikonoxximent reċiproku awtomatiku, inkluż permezz tal-iffirmar ta' ftehimiet reġjonali. Dawn l-inizjattivi jistgħu jservu bħala mudelli għall-ħolqien ta' sistema mifruxa mal-Unjoni kollha. |
| --- | --- |

(12)

Fl-edukazzjoni għolja, il-proċeduri ta' rikonoxximent ħafna drabi jibqgħu kkumplikati wisq jew għaljin wisq u hemm wisq studenti mobbli li ma jiksbux rikonoxximent sħiħ tal-eżiti ta' apprendiment miksuba b'suċċess. Madankollu, diversi Stati Membri ħadu l-inizjattiva biex jagħmlu progress lejn rikonoxximent reċiproku awtomatiku, inkluż permezz tal-iffirmar ta' ftehimiet reġjonali. Dawn l-inizjattivi jistgħu jservu bħala mudelli għall-ħolqien ta' sistema mifruxa mal-Unjoni kollha.

| (13) | Fl-edukazzjoni u t-taħriġ fuq livell sekondarju għoli, id-detenturi ta' kwalifiki li jagħtu aċċess għal edukazzjoni għolja fi Stat Membru wieħed ħafna drabi ma jkollhomx ċertezza dwar l-aċċess għall-edukazzjoni għolja fi Stat Membru ieħor. B'mod partikolari, xi Stati Membri ma jirrikonoxxux il-kwalifiki li jiftħu l-aċċess għall-edukazzjoni għolja għal detenturi ta' kwalifiki sekondarji fl-edukazzjoni u t-taħriġ vokazzjonali fi Stati Membri oħra. Barra minn hekk, filwaqt li perjodi ta' apprendiment iqsar barra mill-pajjiż mhux neċessarjament joħolqu problemi ta' rikonoxximent, l-inċertezza tibqa' sfida importanti għal perjodi ta' bejn tliet xhur u sena. |
| --- | --- |

(13)

Fl-edukazzjoni u t-taħriġ fuq livell sekondarju għoli, id-detenturi ta' kwalifiki li jagħtu aċċess għal edukazzjoni għolja fi Stat Membru wieħed ħafna drabi ma jkollhomx ċertezza dwar l-aċċess għall-edukazzjoni għolja fi Stat Membru ieħor. B'mod partikolari, xi Stati Membri ma jirrikonoxxux il-kwalifiki li jiftħu l-aċċess għall-edukazzjoni għolja għal detenturi ta' kwalifiki sekondarji fl-edukazzjoni u t-taħriġ vokazzjonali fi Stati Membri oħra. Barra minn hekk, filwaqt li perjodi ta' apprendiment iqsar barra mill-pajjiż mhux neċessarjament joħolqu problemi ta' rikonoxximent, l-inċertezza tibqa' sfida importanti għal perjodi ta' bejn tliet xhur u sena.

| (14) | Approċċ pass pass ser jappoġġa lill-Istati Membri fl-implimentazzjoni tal-kondizzjonijiet li ser jagħmlu r-rikonoxximent reċiproku awtomatiku possibbli. Dan l-approċċ ser jibni fuq l-għodod diġà stabbiliti għall-edukazzjoni għolja u l-edukazzjoni u t-taħriġ vokazzjonali, iżda ser itejjeb l-użu tagħhom u jgħolli progressivament il-livell ta' ambizzjoni. Fl-edukazzjoni u t-taħriġ fil-livell sekondarju ġenerali għoli, ser jiġi varat proċess ta' kooperazzjoni mmirat lejn il-bini tal-livell meħtieġ ta' fiduċja bejn is-sistemi differenti tal-edukazzjoni u t-taħriġ tal-Istati Membri. Din ir-Rakkomandazzjoni tipprovdi approċċ komplementari għall-inizjattivi tal-Istati Membri, u l-impenji huma ta' natura volontarja. |
| --- | --- |

(14)

Approċċ pass pass ser jappoġġa lill-Istati Membri fl-implimentazzjoni tal-kondizzjonijiet li ser jagħmlu r-rikonoxximent reċiproku awtomatiku possibbli. Dan l-approċċ ser jibni fuq l-għodod diġà stabbiliti għall-edukazzjoni għolja u l-edukazzjoni u t-taħriġ vokazzjonali, iżda ser itejjeb l-użu tagħhom u jgħolli progressivament il-livell ta' ambizzjoni. Fl-edukazzjoni u t-taħriġ fil-livell sekondarju ġenerali għoli, ser jiġi varat proċess ta' kooperazzjoni mmirat lejn il-bini tal-livell meħtieġ ta' fiduċja bejn is-sistemi differenti tal-edukazzjoni u t-taħriġ tal-Istati Membri. Din ir-Rakkomandazzjoni tipprovdi approċċ komplementari għall-inizjattivi tal-Istati Membri, u l-impenji huma ta' natura volontarja.

| (15) | Din ir-Rakkomandazzjoni hija mingħajr preġudizzju għas-sistema għar-rikonoxximent reċiproku ta' kwalifiki professjonali u r-rekwiżiti minimi armonizzati ta' taħriġ għal diversi professjonijiet skont id-Direttiva (KE) Nru 2005/36/KE tal-Parlament Ewropew u tal-Kunsill (5) dwar ir-rikonoxximent ta' kwalifiki professjonali kif emendata bid-Direttiva 2013/55/UE tal-Parlament Ewropew u tal-Kunsill (6). |
| --- | --- |

(15)

Din ir-Rakkomandazzjoni hija mingħajr preġudizzju għas-sistema għar-rikonoxximent reċiproku ta' kwalifiki professjonali u r-rekwiżiti minimi armonizzati ta' taħriġ għal diversi professjonijiet skont id-Direttiva (KE) Nru 2005/36/KE tal-Parlament Ewropew u tal-Kunsill (5) dwar ir-rikonoxximent ta' kwalifiki professjonali kif emendata bid-Direttiva 2013/55/UE tal-Parlament Ewropew u tal-Kunsill (6).

B'DAN JIRRAKKOMANDA LI L-ISTATI MEMBRI:

F'konformità mal-leġislazzjoni nazzjonali u tal-Unjoni, ir-riżorsi disponibbli u ċ-ċirkostanzi nazzjonali, abbażi tal-Konvenzjoni ta' Lisbona dwar ir-Rikonoxximent (7) u t-testi sussidjarji tagħha u f'kooperazzjoni mill-qrib mal-partijiet ikkonċernati rilevanti kollha:

Prinċipju Ewlieni

| 1. | Sal-2025, idaħħlu fis-seħħ il-passi meħtieġa biex






  (a) | jiksbu r-rikonoxximent reċiproku awtomatiku (8) għall-fini ta' apprendiment ulterjuri mingħajr il-ħtieġa ta' proċedura separata ta' rikonoxximent, sabiex:






  (i) | kwalifika ta' edukazzjoni għolja miksuba fi Stat Membru wieħed tiġi rikonoxxuta b'mod awtomatiku (9) fl-istess livell, għall-fini ta' aċċess għal aktar studji, fl-oħrajn, mingħajr ma jiġi preġudikat id-dritt ta' istituzzjoni ta' edukazzjoni ogħla jew tal-awtoritajiet kompetenti li jistabbilixxu kriterji speċifiċi ta' ammissjoni għal programmi speċifiċi jew li jivverifikaw l-awtentiċità tad-dokumenti; |
| --- | --- | --- | --- |

1.

(a)

jiksbu r-rikonoxximent reċiproku awtomatiku (8) għall-fini ta' apprendiment ulterjuri mingħajr il-ħtieġa ta' proċedura separata ta' rikonoxximent, sabiex:

(i)

kwalifika ta' edukazzjoni għolja miksuba fi Stat Membru wieħed tiġi rikonoxxuta b'mod awtomatiku (9) fl-istess livell, għall-fini ta' aċċess għal aktar studji, fl-oħrajn, mingħajr ma jiġi preġudikat id-dritt ta' istituzzjoni ta' edukazzjoni ogħla jew tal-awtoritajiet kompetenti li jistabbilixxu kriterji speċifiċi ta' ammissjoni għal programmi speċifiċi jew li jivverifikaw l-awtentiċità tad-dokumenti;

| (ii) | l-eżiti minn perjodu ta' apprendiment barra mill-pajjiż f'livell ta' edukazzjoni għolja fi Stat Membru wieħed jiġu awtomatikament u kompletament rikonoxxuti fl-oħrajn, kif miftiehem minn qabel fi ftehim ta' apprendiment u kkonfermat fit-Traskrizzjoni tar-Rekords, skont is-Sistema Ewropea għall-Akkumulazzjoni u t-Trasferiment ta' Krediti; |
| --- | --- |

(ii)

l-eżiti minn perjodu ta' apprendiment barra mill-pajjiż f'livell ta' edukazzjoni għolja fi Stat Membru wieħed jiġu awtomatikament u kompletament rikonoxxuti fl-oħrajn, kif miftiehem minn qabel fi ftehim ta' apprendiment u kkonfermat fit-Traskrizzjoni tar-Rekords, skont is-Sistema Ewropea għall-Akkumulazzjoni u t-Trasferiment ta' Krediti;

| (b) | jagħmlu progress sostanzjali lejn ir-rikonoxximent reċiproku awtomatiku għall-fini ta' apprendiment ulterjuri, sabiex:






  (i) | kwalifika ta' edukazzjoni u taħriġ f'livell sekondarju għoli li tagħti aċċess għal edukazzjoni għolja fl-Istat Membru fejn ingħatat din il-kwalifika tiġi rikonoxxuta, għall-fini biss li tagħti aċċess għal edukazzjoni għolja, fl-Istati Membri l-oħra, mingħajr ma jiġi preġudikat id-dritt ta' istituzzjoni ta' edukazzjoni ogħla jew tal-awtoritajiet kompetenti li jistabbilixxu kriterji speċifiċi ta' ammissjoni għal programmi speċifiċi jew li jivverifikaw l-awtentiċità tad-dokumenti; |
| --- | --- | --- |

(b)

jagħmlu progress sostanzjali lejn ir-rikonoxximent reċiproku awtomatiku għall-fini ta' apprendiment ulterjuri, sabiex:

(i)

kwalifika ta' edukazzjoni u taħriġ f'livell sekondarju għoli li tagħti aċċess għal edukazzjoni għolja fl-Istat Membru fejn ingħatat din il-kwalifika tiġi rikonoxxuta, għall-fini biss li tagħti aċċess għal edukazzjoni għolja, fl-Istati Membri l-oħra, mingħajr ma jiġi preġudikat id-dritt ta' istituzzjoni ta' edukazzjoni ogħla jew tal-awtoritajiet kompetenti li jistabbilixxu kriterji speċifiċi ta' ammissjoni għal programmi speċifiċi jew li jivverifikaw l-awtentiċità tad-dokumenti;

| (ii) | l-eżiti minn perjodu ta' apprendiment sa sena barra mill-pajjiż fi Stat Membru ieħor matul l-edukazzjoni u t-taħriġ fil-livell sekondarju għoli jiġu rikonoxxuti fi kwalunkwe Stat Membru ieħor, fejn l-istudent ma jkunx meħtieġ jirrepeti s-sena tal-programm jew l-eżiti miksuba tal-apprendiment fil-pajjiż tal-oriġini, dment li l-eżiti tal-apprendiment ikunu ġeneralment skont il-kurrikuli nazzjonali fil-pajjiż tal-oriġini. |
| --- | --- |

(ii)

l-eżiti minn perjodu ta' apprendiment sa sena barra mill-pajjiż fi Stat Membru ieħor matul l-edukazzjoni u t-taħriġ fil-livell sekondarju għoli jiġu rikonoxxuti fi kwalunkwe Stat Membru ieħor, fejn l-istudent ma jkunx meħtieġ jirrepeti s-sena tal-programm jew l-eżiti miksuba tal-apprendiment fil-pajjiż tal-oriġini, dment li l-eżiti tal-apprendiment ikunu ġeneralment skont il-kurrikuli nazzjonali fil-pajjiż tal-oriġini.

Edukazzjoni Għolja

| 2. | B'rikonoxximent tal-importanza li titrawwem it-trasparenza u tinbena l-fiduċja fis-sistemi ta' edukazzjoni għolja ta' xulxin biex jinkiseb rikonoxximent reċiproku awtomatiku għall-fini tal-apprendiment ulterjuri, jaqblu li jissodisfaw il-kondizzjonijiet li ġejjin, li fihom:






  (a) | l-oqfsa jew is-sistemi nazzjonali tal-kwalifiki jiġu rreferenzjati mal-Qafas Ewropew tal-Kwalifiki, bir-referenzjar rivedut u aġġornat fejn rilevanti, u awtoċertifikati mal-Qafas tal-Kwalifiki taż-Żona Ewropea ta' Edukazzjoni Għolja; |
| --- | --- | --- |

2.

(a)

l-oqfsa jew is-sistemi nazzjonali tal-kwalifiki jiġu rreferenzjati mal-Qafas Ewropew tal-Kwalifiki, bir-referenzjar rivedut u aġġornat fejn rilevanti, u awtoċertifikati mal-Qafas tal-Kwalifiki taż-Żona Ewropea ta' Edukazzjoni Għolja;

| (b) | sistemi ta' edukazzjoni għolja jiġu organizzati skont l-istrutturi u l-prinċipji tal-Proċess ta' Bologna, li jinkludu qafas ta' tliet ċikli u, fejn applikabbli għall-Istat Membru, ċiklu qasir kif definit fil-qafas tal-kwalifiki taż-Żona Ewropea ta' Edukazzjoni Għolja; u |
| --- | --- |

(b)

sistemi ta' edukazzjoni għolja jiġu organizzati skont l-istrutturi u l-prinċipji tal-Proċess ta' Bologna, li jinkludu qafas ta' tliet ċikli u, fejn applikabbli għall-Istat Membru, ċiklu qasir kif definit fil-qafas tal-kwalifiki taż-Żona Ewropea ta' Edukazzjoni Għolja; u

| (c) | l-assigurazzjoni tal-kwalità esterna titwettaq minn aġenziji ta' assigurazzjoni tal-kwalità indipendenti reġistrati, jew li qed jimxu lejn li jiġu reġistrati, mar-Reġistru Ewropew tal-Assigurazzjoni tal-Kwalità u b'hekk topera skont l-Istandards u l-Linji Gwida għall-Assigurazzjoni tal-Kwalità fiż-Żona Ewropea ta' Edukazzjoni Għolja kif ukoll l-Approċċ Ewropew għall-Assigurazzjoni tal-Kwalità ta' Programmi Konġunti. |
| --- | --- |

(c)

l-assigurazzjoni tal-kwalità esterna titwettaq minn aġenziji ta' assigurazzjoni tal-kwalità indipendenti reġistrati, jew li qed jimxu lejn li jiġu reġistrati, mar-Reġistru Ewropew tal-Assigurazzjoni tal-Kwalità u b'hekk topera skont l-Istandards u l-Linji Gwida għall-Assigurazzjoni tal-Kwalità fiż-Żona Ewropea ta' Edukazzjoni Għolja kif ukoll l-Approċċ Ewropew għall-Assigurazzjoni tal-Kwalità ta' Programmi Konġunti.

| 3. | F'kooperazzjoni maċ-Ċentri Nazzjonali ta' Informazzjoni dwar ir-Rikonoxximent Akkademiku, istituzzjonijiet tal-edukazzjoni għolja, aġenziji ta' assigurazzjoni tal-kwalità u partijiet ikkonċernati ewlenin oħra, jiżviluppaw gwida nazzjonali biex tappoġġa istituzzjonijiet tal-edukazzjoni għolja biex jipproduċu u jimplimentaw b'mod effettiv l-għodod ta' trasparenza li ġejjin, skont il-linji gwida tas-Sistema Ewropea għall-Akkumulazzjoni u t-Trasferiment ta' Krediti, u b'hekk jiżguraw il-konsistenza u jnaqqsu l-piżijiet amministrattivi għall-istituzzjonijiet tal-edukazzjoni għolja u l-istudenti:






  (a) | Katalgu tal-Kors aġġornat, b'deskrizzjonijiet tal-programmi tal-lawrji, unitajiet edukattivi uniċi u tabelli tad-distribuzzjoni tal-gradi; |
| --- | --- | --- |

3.

(a)

Katalgu tal-Kors aġġornat, b'deskrizzjonijiet tal-programmi tal-lawrji, unitajiet edukattivi uniċi u tabelli tad-distribuzzjoni tal-gradi;

| (b) | Supplimenti tad-Diploma għall-gradwati kollha, maħruġa awtomatikament u bla ħlas b'lingwa użata ħafna u, fejn possibbli, f'format diġitali; u |
| --- | --- |

(b)

Supplimenti tad-Diploma għall-gradwati kollha, maħruġa awtomatikament u bla ħlas b'lingwa użata ħafna u, fejn possibbli, f'format diġitali; u

| (c) | kriterji trasparenti għar-rikonoxximent li jiġu applikati f'kull istituzzjoni tal-edukazzjoni għolja. |
| --- | --- |

(c)

kriterji trasparenti għar-rikonoxximent li jiġu applikati f'kull istituzzjoni tal-edukazzjoni għolja.

| 4. | F'kooperazzjoni maċ-Ċentri Nazzjonali ta' Informazzjoni dwar ir-Rikonoxximent Akkademiku jipprovdu appoġġ u taħriġ espert lill-istituzzjonijiet ta' edukazzjoni ogħla biex jimplimentaw tali gwida nazzjonali u jimmonitorjaw l-implimentazzjoni tagħha. |
| --- | --- |

4.

L-Edukazzjoni u t-Taħriġ fil-Livell Sekondarju Għoli

| 5. | Sabiex isir progress sostanzjali lejn ir-rikonoxximent reċiproku awtomatiku ta' kwalifiki tal-edukazzjoni u t-taħriġ fil-livell sekondarju għoli għall-fini biss ta' aktar apprendiment, irawmu t-trasparenza u jibnu l-fiduċja fis-sistemi tal-edukazzjoni u t-taħriġ ta' xulxin billi:






  (a) | jiżguraw li l-oqfsa jew is-sistemi nazzjonali tal-kwalifiki jiġu rreferenzjati mal-Qafas Ewropew tal-Kwalifiki bir-referenzjar rivedut u aġġornat, fejn rilevanti; |
| --- | --- | --- |

5.

(a)

jiżguraw li l-oqfsa jew is-sistemi nazzjonali tal-kwalifiki jiġu rreferenzjati mal-Qafas Ewropew tal-Kwalifiki bir-referenzjar rivedut u aġġornat, fejn rilevanti;

| (b) | jiskambjaw informazzjoni u jippromwovu t-tagħlim reċiproku dwar is-sistemi ta' assigurazzjoni tal-kwalità fl-edukazzjoni skolastika, filwaqt li jirrispettaw bis-sħiħ l-approċċi nazzjonali differenti fl-assigurazzjoni tal-kwalità; u |
| --- | --- |

(b)

jiskambjaw informazzjoni u jippromwovu t-tagħlim reċiproku dwar is-sistemi ta' assigurazzjoni tal-kwalità fl-edukazzjoni skolastika, filwaqt li jirrispettaw bis-sħiħ l-approċċi nazzjonali differenti fl-assigurazzjoni tal-kwalità; u

| (c) | jiżviluppaw aktar l-istrumenti ta' assigurazzjoni tal-kwalità fl-edukazzjoni u t-taħriġ vokazzjonali skont il-Qafas Ewropew għall-Assigurazzjoni tal-Kwalità għall-Edukazzjoni u t-Taħriġ Vokazzjonali u l-iżviluppi ulterjuri tiegħu. |
| --- | --- |

(c)

jiżviluppaw aktar l-istrumenti ta' assigurazzjoni tal-kwalità fl-edukazzjoni u t-taħriġ vokazzjonali skont il-Qafas Ewropew għall-Assigurazzjoni tal-Kwalità għall-Edukazzjoni u t-Taħriġ Vokazzjonali u l-iżviluppi ulterjuri tiegħu.

| 6. | Jiffaċilitaw il-mobbiltà u r-rikonoxximent tal-eżiti tal-perjodi ta' apprendiment barra mill-pajjiż matul l-edukazzjoni u t-taħriġ fil-livell sekondarju għoli billi:






  (a) | jappoġġaw l-istituzzjonijiet tal-edukazzjoni u t-taħriġ fil-livell sekondarju għoli fir-rigward tal-prinċipji ġenerali u l-għodod għar-rikonoxximent, pereżempju permezz ta' materjal ta' gwida jew taħriġ; |
| --- | --- | --- |

6.

(a)

jappoġġaw l-istituzzjonijiet tal-edukazzjoni u t-taħriġ fil-livell sekondarju għoli fir-rigward tal-prinċipji ġenerali u l-għodod għar-rikonoxximent, pereżempju permezz ta' materjal ta' gwida jew taħriġ;

| (b) | jippromwovu l-użu ta' kriterji u għodda trasparenti, bħal ftehimiet ta' apprendiment ibbażati fuq l-eżiti bejn l-istituzzjonijiet li jibagħtu u dawk li jospitaw. Fl-edukazzjoni u t-taħriġ vokazzjonali, li jestendu l-użu tal-għodod tal-Unjoni (10); u |
| --- | --- |

(b)

jippromwovu l-użu ta' kriterji u għodda trasparenti, bħal ftehimiet ta' apprendiment ibbażati fuq l-eżiti bejn l-istituzzjonijiet li jibagħtu u dawk li jospitaw. Fl-edukazzjoni u t-taħriġ vokazzjonali, li jestendu l-użu tal-għodod tal-Unjoni (10); u

| (c) | jippromwovu l-benefiċċji tal-mobbiltà fost l-istituzzjonijiet tal-edukazzjoni u t-taħriġ fil-livell sekondarju għoli u l-istudenti u l-familji tagħhom. |
| --- | --- |

(c)

jippromwovu l-benefiċċji tal-mobbiltà fost l-istituzzjonijiet tal-edukazzjoni u t-taħriġ fil-livell sekondarju għoli u l-istudenti u l-familji tagħhom.

Ċentri Nazzjonali ta' Informazzjoni dwar ir-Rikonoxximent Akkademiku

| 7. | Jiżviluppaw il-kapaċità u jsaħħu r-rwol taċ-Ċentri Nazzjonali ta' Informazzjoni dwar ir-Rikonoxximent Akkademiku u tal-persuni li jevalwaw il-kredenzjali, b'mod partikolari fir-rigward tat-tixrid ta' informazzjoni, l-użu ta' għodod online biex jitjiebu l-effiċjenza, it-trasparenza u l-konsistenza, u l-għan li jitnaqqas il-piż amministrattiv u finanzjarju għall-utenti tas-servizzi tagħhom. |
| --- | --- |

7.

Il-permeabbiltà u l-mobbiltà

| 8. | Jesploraw prattiki tajba fir-rigward tar-rikonoxximent tal-apprendiment minn qabel u l-permeabbiltà bejn is-setturi tal-edukazzjoni u t-taħriġ, b'mod partikolari bejn l-edukazzjoni u t-taħriġ vokazzjonali u l-edukazzjoni għolja. |
| --- | --- |

8.

Bażi ta' Evidenza

| 9. | Itejbu l-bażi ta' evidenza billi tinġabar u tixxerred id-data dwar il-firxa u t-tip ta' każijiet ta' rikonoxximent għall-fini ta' din ir-Rakkomandazzjoni. |
| --- | --- |

9.

Rapportar u Evalwazzjoni

| 10. | Fi żmien tliet snin mill-adozzjoni ta' din ir-Rakkomandazzjoni, u b'mod regolari minn hemm 'il quddiem, jirrappurtaw permezz ta' oqfsa u għodod eżistenti dwar l-esperjenzi, il-prattiki tajbin, inkluż ftehimiet reġjonali, u l-progress lejn il-kisba ta' rikonoxximent reċiproku awtomatiku tal-kwalifiki u l-eżiti ta' perjodi ta' apprendiment barra l-pajjiż. |
| --- | --- |

10.

B'DAN JILQA' L-INTENZJONI TAL-KUMMISSJONI LI:

| 11. | Tipprovdi appoġġ immirat lill-Istati Membri, inkluż apprendiment reċiproku, l-immappjar tal-ostakli mġarrba fil-prattika attwali tar-rikonoxximent tal-kwalifiki, l-iskambju ta' prattiki tajbin u l-iffaċilitar ta' kooperazzjoni bejn l-Istati Membri u mal-partijiet ikkonċernati, l-awtoritajiet ta' rikonoxximent u organizzazzjonijiet internazzjonali, b'mod partikolari l-Kunsill tal-Ewropa u l-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura. Din il-kooperazzjoni għandu jkollha l-għan li tiżgura l-implimentazzjoni sħiħa tal-istrumenti tal-Proċess ta' Bologna għall-edukazzjoni għolja fl-Unjoni, il-Konvenzjoni ta' Lisbona dwar ir-Rikonoxximent u t-testi sussidjarji tagħha kif ukoll l-istrumenti tal-Proċess ta' Copenhagen għall-edukazzjoni u t-taħriġ vokazzjonali. |
| --- | --- |

11.

| 12. | Fil-qasam tal-edukazzjoni sekondarja għolja ġenerali, tvara proċess ta' kooperazzjoni fil-livell tal-Unjoni skont il-Qafas Strateġiku għall-Kooperazzjoni Ewropea fl-Edukazzjoni u t-Taħriġ ET 2020 jew kwalunkwe qafas suċċessur, b'mod konġunt mal-Istati Membri, biex tinbeda kooperazzjoni aktar mill-qrib u skambju ta' prattiki fost l-Istati Membri fil-livell tal-edukazzjoni sekondarja għolja biex jinkisbu l-għanijiet ta' din ir-rakkomandazzjoni biex titrawwem it-trasparenza u tinbena l-fiduċja reċiproka fis-sistemi tal-edukazzjoni skolastika madwar l-Unjoni. |
| --- | --- |

12.

| 13. | Tistabbilixxi, f'kooperazzjoni mal-Istati Membri, servizz ta' informazzjoni online faċli għall-utent dwar il-kwalifiki tal-edukazzjoni u t-taħriġ fil-livell sekondarju għoli li jagħtu aċċess għal edukazzjoni għolja f'kull Stat Membru, billi tiżviluppa aktar il-pjattaformi online eżistenti. |
| --- | --- |

13.

| 14. | Tesplora s-sinerġiji bejn l-għodod ta' trasparenza tal-Unjoni (11) u, fejn adatt, tiżviluppahom aktar, bil-għan li tittejjeb il-kooperazzjoni u l-mobbiltà bejn is-setturi tal-edukazzjoni u t-taħriġ. |
| --- | --- |

14.

| 15. | Tesplora, f'kooperazzjoni mal-Istati Membri, il-potenzjal ta' teknoloġiji ġodda, bħat-teknoloġija tal-katina tal-blokok, biex tiffaċilita r-rikonoxximent reċiproku awtomatiku. |
| --- | --- |

15.

| 16. | Tesplora, f'kooperazzjoni mal-Istati Membri u ċ-Ċentri Nazzjonali ta' Informazzjoni dwar ir-Rikonoxximent Akkademiku, l-estensjoni tar-rwol tagħhom biex jinkludu setturi oħra tal-edukazzjoni u t-taħriġ u kif tappoġġahom f'tali estensjoni. |
| --- | --- |

16.

| 17. | Tappoġġa l-użu ta' sorsi Ewropej ta' finanzjament, bħall-Erasmus+ jew il-Fondi Strutturali u ta' Investiment Ewropej, fejn adatt u skont il-kapaċità finanzjarja, il-bażi legali, proċeduri ta' teħid tad-deċiżjonijiet u l-prijoritajiet definiti għall-perjodu 2014-2020 tagħhom, mingħajr ebda preġudizzju għan-negozjati dwar il-Qafas Finanzjarju Pluriennali li jmiss. Issaħħaħ il-mobbiltà fl-edukazzjoni u t-taħriġ fil-livell sekondarju fil-Programm Erasmus+ u l-Programm suċċessur tiegħu. |
| --- | --- |

17.

| 18. | Tirrapporta lill-Kunsill fi żmien erba' snin dwar is-segwitu tar-Rakkomandazzjoni permezz tal-oqfsa u l-għodod eżistenti, abbażi tal-kontribuzzjonijiet tal-Istati Membri. |
| --- | --- |

18.

Magħmul fi Brussell, is-26 ta' Novembru 2018.

Għall-Kunsill

Il-President

J. BOGNER-STRAUSS

---

(1)  COM(2017) 673 final.

1

(2)  EUCO 19/1/17 REV 1.

2

(3)  ĠU C 189, 15.6.2017, p. 15.

3

(4)  P7_TA(2012)0139.

4

(5)  Id-Direttiva 2005/36/KE tal-Parlament Ewropew u tal-Kunsill tas-7 ta' Settembru 2005 dwar ir-Rikonoxximent ta' Kwalifiki Professjonali (ĠU L 255, 30.9.2005, p. 22).

5

(6)  Id-Direttiva 2013/55/UE tal-Parlament Ewropew u tal-Kunsill tal-20 ta' Novembru 2013 li temenda d-Direttiva 2005/36/KE dwar ir-rikonoxximent ta' kwalifiki professjonali u r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern (“ir-Regolament tal-IMI”) (ĠU L 354, 28.12.2013, p. 132).

6

(7)  Il-Konvenzjoni ta' Lisbona dwar ir-Rikonoxximent ta' Kwalifiki dwar l-Edukazzjoni Għolja fir-Reġjun Ewropew.

7

(8)  Kif definit fl-Anness.

8

(9)  Kif definit fil-Konvenzjoni ta' Lisbona dwar ir-Rikonoxximent u konfermat l-aħħar għall-Proċess ta' Bologna fil-Komunikat ta' Pariġi tal-25 ta' Mejju 2018.

9

(10)  Bħal dawk disponibbli permezz tal-pjattaforma online tal-Europass u l-Memorandum ta' Qbil u l-Ftehim ta' Apprendiment li huma parti mis-Sistema Ewropea tal-Krediti għall-Edukazzjoni u t-Taħriġ Vokazzjonali.

10

(11)  Bħas-Suppliment tad-Diploma, is-Suppliment taċ-Ċertifikat, is-Sistema Ewropea għall-Akkumulazzjoni u t-Trasferiment tal-Krediti, is-Sistema Ewropea ta' Krediti għall-Edukazzjoni u t-Taħriġ Vokazzjonali, il-Qafas Ewropew tal-Kwalifiki u dawk disponibbli permezz tal-pjattaforma online tal-Europass.

11

---

ANNESS

GLOSSARJU

Rikonoxximent reċiproku awtomatiku ta’ kwalifika: id-dritt għad-detenturi ta’ kwalifika ta’ ċertu livell li tkun inħarġet minn Stat Membru wieħed li jiġu kkunsidrati għad-dħul fi programm ta’ edukazzjoni għolja fil-livell li jmiss fi kwalunkwe Stat Membru ieħor, mingħajr ma jkollhom bżonn jgħaddu minn ebda proċedura ta’ rikonoxximent separata. Dan ma għandux jippreġudika d-dritt ta’ istituzzjoni tal-edukazzjoni għolja jew l-awtoritajiet kompetenti milli jistabbilixxu kriterji ta’ evalwazzjoni u ammissjoni speċifiċi għal programm speċifiku. Ma jippreġudikax id-dritt li jiġi vverifikat jekk il-kwalifika hijiex awtentika u, fil-każ ta’ kwalifika ta’ edukazzjoni u taħriġ sekondarji għolja, jekk tagħtix verament aċċess għall-edukazzjoni għolja fl-Istat Membru li joħroġha jew, f’każijiet debitament ġustifikati, jekk il-kwalifika mogħtija tilħaqx ir-rekwiżiti għall-aċċess għal programm speċifiku ta’ edukazzjoni għolja fl-Istat Membru riċevitur.

Rikonoxximent reċiproku awtomatiku tal-eżiti ta’ perjodu ta’ apprendiment f’pajjiż barrani: fil-livell tal-edukazzjoni għolja, id-dritt li jiġu rikonoxxuti l-eżiti tal-apprendiment ta’ perjodu ta’ apprendiment: kif miftiehem minn qabel fi ftehim ta’ apprendiment u kkonfermat fit-Traskrizzjoni tar-Rekords, skont is-Sistema Ewropea għall-Akkumulazzjoni u t-Trasferiment ta’ Krediti (ECTS). B’mod konkret, dan ifisser li tiġi applikata r-regola stabbilita fil-Gwida tal-Utenti tal-ECTS tal-2015 li tiddikjara li: “[i]l-krediti kollha miksuba matul il-perjodu ta’ studju barra mill-pajjiż jew matul il-mobbiltà virtwali — kif miftiehem fil-Ftehim ta’ Apprendiment u kkonfermat mit-Traskrizzjoni tar-Rekords — għandhom jiġu ttrasferiti mingħajr dewmien u jgħoddu għal-lawrja tal-istudenti mingħajr ħidma jew valutazzjoni addizzjonali tal-istudent.”Fil-livell sekondarju għoli, id-dritt li jiġu rikonoxxuti fil-pajjiż ta’ oriġini l-eżiti tal-apprendiment minn perjodu ta’ tagħlim barra l-pajjiż fi Stat Membru wieħed, dment li l-eżiti tal-apprendiment jikkorrispondu b’mod ġenerali ma’ dawk fil-kurrikuli nazzjonali tal-pajjiż ta’ oriġini. Dan ma għandux jippreġudika d-dritt ta’ istituzzjoni edukattiva u ta’ taħriġ milli tistabbilixxi rekwiżiti speċifiċi qabel perjodu ta’ mobbiltà għall-apprendiment, jew milli tivverifika jekk dawk ir-rekwiżiti ġewx issodisfati mar-ritorn minn perjodu ta’ mobbiltà għall-apprendiment.

Katina ta’ blokok: mod li jippermetti r-reġistrazzjoni u l-kondiviżjoni ta’ informazzjoni minn komunità. Kull membru tal-komunità jżomm il-kopja tiegħu jew tagħha stess tal-informazzjoni. L-entrati huma permanenti, trasparenti u jistgħu jitfittxu. Kull aġġornament huwa “blokka” ġdida miżjuda mat-tarf ta’ “katina”.

Suppliment għaċ-Ċertifikat: dokument mehmuż ma’ ċertifikat ta’ edukazzjoni u taħriġ vokazzjonali jew ċertifikat professjonali maħruġ mill-awtoritajiet jew il-korpi kompetenti, sabiex jagħmilha iktar faċli għal terzi persuni — partikolarment f’pajjiż ieħor — biex jifhmu l-eżiti tal-apprendiment miksuba mid-detentur tal-kwalifika, kif ukoll in-natura, il-livell, il-kuntest, il-kontenut u l-istatus tal-edukazzjoni u t-taħriġ li tlestew u l-ħiliet miksuba.

Katalgu tal-Kors: deskritt fil-Gwida tal-Utenti tal-ECTS (2015) bħala “[i]l-Katalgu tal-Kors jinkludi informazzjoni dettaljata, faċli għall-utenti u aġġornata dwar l-ambjent tal-apprendiment tal-istituzzjoni (informazzjoni ġenerali dwar l-istituzzjoni, ir-riżorsi u s-servizzi tagħha, kif ukoll informazzjoni akkademika dwar il-programmi u l-komponenti edukattivi individwali tagħha) li jenħtieġ li tkun disponibbli għall-istudenti qabel ma jibdew l-istudji tagħhom u matulhom biex tgħinhom jagħmlu l-għażliet it-tajba u jużaw il-ħin tagħhom bl-aktar mod effiċjenti. Il-Katalgu tal-Kors jenħtieġ li jiġi ppubblikat fuq is-sit web tal-istituzzjoni, u jindika l-kors/titli tas-suġġett bil-lingwa nazzjonali (jew lingwa reġjonali, jekk ikun rilevanti) u bl-Ingliż, biex b’hekk il-partijiet interessati kollha jkunu jistgħu jaċċessawh b’mod faċli. L-istituzzjoni hija libera li tiddeċiedi l-format tal-Katalgu, kif ukoll is-sekwenzjar tal-informazzjoni. Għandu jkun ippubblikat kmieni biżżejjed biex studenti prospettivi jkunu jistgħu jagħmlu l-għażliet tagħhom”.

Awtorità kompetenti: individwu jew organizzazzjoni li jkollha s-setgħa jew il-poter, permezz ta’ awtorità investita jew delegata legalment, li twettaq funzjoni speċifika.

Evalwatur Kredenzjali: persuna li tevalwa l-kwalifiki jew tagħmel deċiżjonijiet dwar ir-rikonoxximent tagħhom.

Suppliment għad-Diploma: dokument mehmuż ma’ diploma ta’ edukazzjoni għolja maħruġ mill-awtoritajiet jew il-korpi kompetenti sabiex jagħmilha iktar faċli għal terzi persuni — partikolarment f’pajjiż ieħor — biex jifhmu l-eżiti tal-apprendiment miksuba mid-detentur tal-kwalifika kif ukoll in-natura, il-livell, il-kuntest, il-kontenut u l-istatus tal-edukazzjoni u t-taħriġ li tlestew u l-ħiliet miksuba.

Approċċ Ewropew għall-Assigurazzjoni tal-Kwalità tal-Programmi Konġunti: approvat mill-Ministri tal-Edukazzjoni taż-Żona Ewropea ta’ Edukazzjoni Għolja fl-2015, l-objettiv tiegħu huwa li jtejjeb l-assigurazzjoni tal-kwalità tal-programmi konġunti billi jistabbilixxi standards u jneħħi l-ostakli għar-rikonoxximent tagħhom.

Sistema Ewropea ta’ Krediti għall-Edukazzjoni u t-Taħriġ Vokazzjonali (ECVET): qafas tekniku għat-trasferiment, ir-rikonoxximent u, fejn xieraq, l-akkumulazzjoni tal-eżiti tal-apprendiment tal-individwi bil-għan li tinkiseb kwalifika. Is-Sistema Ewropea ta’ Krediti għall-Edukazzjoni u t-Taħriġ Vokazzjonali tiddependi fuq id-deskrizzjoni tal-kwalifiki f’termini ta’ unitajiet tal-eżiti tal-apprendiment, fuq il-proċessi ta’ trasferiment, rikonoxximent u akkumulazzjoni, u fuq serje ta’ dokumenti kumplimentari, bħal memoranda ta’ qbil u ftehimiet ta’ apprendiment.

Sistema Ewropea għall-Akkumulazzjoni u t-Trasferiment ta’ Krediti (ECTS): deskritta fil-Gwida tal-Utenti tal-ECTS (2015) bħala “[s]istema ffukata fuq min jitgħallem għall-akkumulazzjoni u t-trasferiment tal-krediti, ibbażata fuq il-prinċipju tat-trasparenza tal-proċessi ta’ apprendiment, tagħlim u valutazzjoni. L-objettiv tagħha huwa l-iffaċilitar tal-ippjanar, it-twettiq u l-evalwazzjoni ta’ programmi ta’ studju u l-mobbiltà tal-istudenti billi tirrikonoxxi l-kisbiet fl-apprendiment u l-kwalifiki u l-perjodi ta’ apprendiment”.

Qafas tal-Kwalifiki taż-Żona Ewropea ta’ Edukazzjoni Għolja (QF-EHEA): qafas globali għall-kwalifiki fi ħdan iż-Żona Ewropea ta’ Edukazzjoni Għolja ta’ 48 pajjiż. Dan jinkludi erba’ ċikli (ċiklu qasir, Baċellerat, Master, studji ta’ dottorat), inkluż, f’kuntesti nazzjonali, kwalifiki intermedji, deskritturi ġeneriċi għal kull ċiklu bbażat fuq l-eżiti tal-apprendiment u l-kompetenzi, u firxiet ta’ krediti fl-ewwel u t-tieni ċiklu.

Reġistru Ewropew għall-Assigurazzjoni tal-Kwalità fl-Edukazzjoni Għolja (EQAR): reġistru tal-aġenziji tal-assigurazzjoni tal-kwalità, li jelenka dawk li wrew il-konformità sostanzjali tagħhom ma’ sett komuni ta’ prinċipji għall-assigurazzjoni tal-kwalità fl-Ewropa. Dawn il-prinċipji jissemmew fil-komunikazzjoni dwar l-Istandards u l-Linji Gwida Ewropej għall-Assigurazzjoni tal-Kwalità fiż-Żona Ewropea ta’ Edukazzjoni Għolja (ESG).

Qafas ta’ Referenza Ewropew għall-Assigurazzjoni tal-Kwalità għall-Edukazzjoni u t-Taħriġ Vokazzjonali (EQAVET): komunità ta’ prattika li tlaqqa’ flimkien l-Istati Membri, l-imsieħba soċjali u l-Kummissjoni Ewropea biex jiżviluppaw u jtejbu l-assigurazzjoni tal-kwalità fl-edukazzjoni u t-taħriġ vokazzjonali.

Qafas Ewropew tal-Kwalifiki (QEK): għodda ta’ traduzzjoni li tgħin fil-komunikazzjoni u t-tqabbil bejn is-sistemi tal-kwalifiki fl-Ewropa. It-tmien livelli ta’ referenza Ewropej komuni tagħha huma deskritti f’termini ta’ eżiti tal-apprendiment: għarfien, ħiliet u responsabbiltà u awtonomija. Dan jippermetti lil kwalunkwe sistema nazzjonali tal-kwalifiki, oqfsa nazzjonali tal-kwalifiki u kwalifiki fl-Ewropa biex jirrelataw mal-livelli tal-Qafas tal-Kwalifiki Ewropew. L-istudenti, il-gradwati, il-fornituri u l-impjegaturi jistgħu jużaw dawn il-livelli biex jifhmu u jqabblu l-kwalifiki mogħtija f’pajjiżi differenti u minn sistemi ta’ edukazzjoni u taħriġ differenti.

Ftehim ta’ Apprendiment: fl-edukazzjoni għolja, iddefinit fil-Gwida tal-Utenti tal-ECTS (2015) bħala “[f]tehim formalizzat bejn it-tliet partijiet involuti fil-mobbiltà — l-istudent, l-istituzzjoni li tibgħat u l-istituzzjoni jew l-organizzazzjoni/intrapriża li tirċievi — biex tiġi ffaċilitata l-organizzazzjoni tal-mobbiltà tal-krediti u r-rikonoxximent tagħha. Il-ftehim għandu jiġi ffirmat mit-tliet partijiet qabel ma jibda l-perjodu ta’ mobbiltà u huwa maħsub biex jagħti lill-istudent jew studenta konferma li l-krediti miksuba b’suċċess minnu jew minnha matul il-perjodu ta’ mobbiltà ser jiġu rikonoxxuti”. Fl-edukazzjoni u t-taħriġ sekondarji għolja, ftehim tat-tliet partijiet involuti fil-mobbiltà - l-istudent/it-trainee, il-familja tiegħu/tagħha, l-istituzzjoni li qed tibgħat u l-istituzzjoni jew l-organizzazzjoni/l-intrapriża li tirċievi - biex jiffaċilita l-organizzazzjoni tal-perjodu ta’ apprendiment u r-rikonoxximent tiegħu. It-tliet partijiet li jiffirmaw il-Ftehim ta’ Tagħlim jimpenjaw ruħhom li jikkonformaw mal-arranġamenti miftiehma, u b’hekk jiżguraw li l-istudent/it-trainee jirċievu r-rikonoxximent għall-perjodu ta’ tagħlim jew l-eżiti tal-apprendiment mingħajr rekwiżiti ulterjuri.

Eżiti tal-apprendiment: dikjarazzjonijiet ta’ x’jaf, x’jifhem u x’inhuwa kapaċi jagħmel student mat-tlestija ta’ proċess tal-apprendiment, li huma ddefiniti f’termini ta’ għarfien, ħiliet u kompetenzi.

Qafas nazzjonali tal-kwalifiki: strument għall-klassifikazzjoni tal-kwalifiki skont sett ta’ kriterji għal livelli speċifikati ta’ apprendiment miksub, li għandu l-għan li jintegra u jikkoordina s-sottosistemi nazzjonali tal-kwalifiki u jtejjeb it-trasparenza, l-aċċess, il-progressjoni u l-kwalità tal-kwalifiki b’rabta mas-suq tax-xogħol u mas-soċjetà ċivili.

Istituzzjoni ta’ edukazzjoni għolja: kwalunkwe tip ta’ istituzzjoni ta’ edukazzjoni għolja li, f’konformità mal-liġi jew il-prattika nazzjonali, toffri lawrji rikonoxxuti jew kwalunkwe kwalifika rikonoxxuta oħra ta’ livell terzjarju, irrispettivament minn x’jissejjaħ tali stabbiliment, kif ukoll kwalunkwe tip ieħor ta’ istituzzjoni ta’ edukazzjoni għolja li hija rikonoxxuta mill-awtoritajiet nazzjonali bħala li tappartjeni lis-sistema ta’ edukazzjoni għolja tiegħu.

Kwalifika: tfisser eżitu formali ta’ proċess ta’ valutazzjoni u ta’ validazzjoni li jinkiseb meta awtorità jew korp kompetenti jiddetermina li individwu kiseb l-eżiti tal-apprendiment sal-istandards preskritti.

Rikonoxximent ta’ apprendiment preċedenti: ir-rikonoxximent tal-eżiti tal-apprendiment, kemm jekk minn edukazzjoni u taħriġ formali jew apprendiment mhux formali jew informali, miksuba qabel it-talba għall-validazzjoni (1).

Standards u Linji Gwida għall-Assigurazzjoni tal-Kwalità fiż-Żona Ewropea ta’ Edukazzjoni Għolja (ESG): sett ta’ standards u linji gwida ta’ assigurazzjoni ta’ kwalità interna u esterna fl-edukazzjoni għolja, żviluppati fi ħdan il-Proċess ta’ Bologna. Dawn jipprovdu gwida dwar l-oqsma li huma vitali għall-għoti b’suċċess u għal ambjenti ta’ apprendiment ta’ kwalità fl-edukazzjoni għolja. L-Istandards u Linji Gwida għall-Assigurazzjoni tal-Kwalità fiż-Żona Ewropea ta’ Edukazzjoni Għolja għandhom jitqiesu f’kuntest usa’ li jinkludi oqfsa ta’ kwalifiki, is-Sistema Ewropea għall-Akkumulazzjoni u t-Trasferiment ta’ Krediti u s-Suppliment tad-Diploma, li kollha jikkontribwixxu biex jippromwovu t-trasparenza u l-fiduċja reċiproka fiż-Żona Ewropea ta’ Edukazzjoni Għolja.

Traskrizzjoni tar-Rekords: iddefinita fil-Gwida tal-Utenti tal-ECTS (2015) bħala “[r]ekord aġġornat tal-progress tal-istudenti fl-istudji tagħhom: il-komponenti edukattivi li attendew, in-numru ta’ punti fi ħdan is-Sistema Ewropea għall-Akkumulazzjoni u t-Trasferiment ta’ Krediti li kisbu, u l-gradi li ngħataw. Huwa dokument vitali għar-reġistrazzjoni tal-progress u għar-rikonoxximent tal-kisbiet tal-apprendiment, inkluż għall-mobbiltà tal-istudenti. Il-biċċa l-kbira tal-istituzzjonijiet jipproduċu t-Traskrizzjoni tar-Rekords mill-bażijiet ta’ data istituzzjonali tagħhom”.

---

(1)  Rakkomandazzjoni tal-Kunsill tal-20 ta’ Diċembru 2012 dwar il-validazzjoni tat-tagħlim mhux formali u informali (ĠU C 398, 22.12.2012, p. 1).

---

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 10.12.2018 | MT | Il-Ġurnal Uffiċjali tal-Unjoni Ewropea | C 444/9 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/9

---

Ebda oppożizzjoni għal konċentrazzjoni notifikata

(Il-Każ M.8993 — Huaxin/Juniper/JV)

(Test b'rilevanza għaż-ŻEE)

(2018/C 444/02)

Fis-16 ta’ Ottubru 2018, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)(b) tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali, |
| --- | --- |

—

fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali,

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8993. Il-EUR-Lex hu l-aċċess fuq l-Internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8993. Il-EUR-Lex hu l-aċċess fuq l-Internet għal-liġi Ewropea.

---

(1)  ĠU L 24, 29.1.2004, p. 1.

---

| 10.12.2018 | MT | Il-Ġurnal Uffiċjali tal-Unjoni Ewropea | C 444/9 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/9

---

Ebda oppożizzjoni għal konċentrazzjoni notifikata

(Il-Każ M.9137 — Rehau/MB Barter & Trading)

(Test b'rilevanza għaż-ŻEE)

(2018/C 444/03)

Fis-27 ta’ Novembru 2018, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fil-Ġermaniż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali, |
| --- | --- |

—

Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali,

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) -dokument li jġib in-numru 32018M9137. Il-EUR-Lex hu l-aċċess fuq l-Internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) -dokument li jġib in-numru 32018M9137. Il-EUR-Lex hu l-aċċess fuq l-Internet għal-liġi Ewropea.

---

(1)  ĠU L 24, 29.1.2004, p. 1.

---

| 10.12.2018 | MT | Il-Ġurnal Uffiċjali tal-Unjoni Ewropea | C 444/10 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/10

---

Ebda oppożizzjoni għal konċentrazzjoni notifikata

(Il-Każ M.9153 — Caisse des dépôts et consignations/Meridiam/FICA HPCI)

(Test b'rilevanza għaż-ŻEE)

(2018/C 444/04)

Fit-30 ta’ Novembru 2018, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)(b) tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fil-Franċiż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali. |
| --- | --- |

—

fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali.

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M9153. Il-EUR-Lex hu l-aċċess fuq l-Internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M9153. Il-EUR-Lex hu l-aċċess fuq l-Internet għal-liġi Ewropea.

---

(1)  ĠU L 24, 29.1.2004, p. 1.

---

III Atti preparatorji

Il-Bank Ċentrali Ewropew

| 10.12.2018 | MT | Il-Ġurnal Uffiċjali tal-Unjoni Ewropea | C 444/11 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/11

---

OPINJONI TAL-BANK ĊENTRALI EWROPEW

tad-9 ta’ Novembru 2018

dwar proposta għal regolament dwar l-istabbiliment ta’ Funzjoni Ewropea ta’ Stabbilizzazzjoni tal-Investiment

(CON/2018/51)

(2018/C 444/05)

Introduzzjoni u bażi legali

Fl-10 ta’ Lulju 2018 il-Bank Ċentrali Ewropew (BĊE) irċieva talba mingħand il-Parlament Ewropew għal opinjoni dwar proposta għal regolament dwar l-istabbiliment ta’ Funzjoni Ewropea ta’ Stabbilizzazzjoni tal-Investiment (1) (iktar ’il quddiem ir-“regolament propost”).

Il-kompetenza tal-BĊE li jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea (TFUE) peress li r-regolament propost, fl-objettiv tiegħu ta’ stabilizzazzjoni makroekonomika, huwa relevanti għall-objettiv ewlieni tas-Sistema Ewropea ta’ Banek Ċentrali (SEBĊ) li tinżamm l-istabbiltà tal-prezzijiet u, mingħajr preġudizzju għall-objettiv li tinżamm l-istabbiltà tal-prezzijiet, li jiġu appoġġati l-politiki ekonomiċi ġenerali tal-Unjoni, kif imsemmi fl-Artikoli 127(1) u 282(2) tat-Trattat u l-Artikolu 2 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew (iktar ’il quddiem l-“Istatut tas-SEBĊ”). Ir-regolament propost fih ukoll dispożizzjonijiet li jaffettwaw l-irwol tal-BĊE bħala aġent fiskali għal entitajiet pubbliċi taħt l-Artikolu 21.2 tal-Istatut tas-SEBĊ.

B’konformità mal-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni.

Osservazzjonijiet ġenerali

L-għan tal-istabbiliment tal-Funzjoni Ewropea ta’ Stabbilizzazzjoni tal-Investiment (FESI) huwa li jiġi protett l-investiment pubbliku nazzjonali fil-preżenza ta’ skossi makroekonomiċi asimetriċi kbar fl-Istati Membri li l-munita tagħhom hija l-euro u fi Stati Membri mhux fiż-żona tal-euro li jipparteċipaw fil-mekkaniżmu tar-rata tal-kambju (ERM II) (iktar ’il quddiem imsejħa kollettivament l-“Istati Membri parteċipanti”), u sabiex jiġi evitat ir-riskju ta’ effetti konsegwenzjali negattivi. (2) Il-FESI għandha tkun parti minn ġabra usa’ ta’ strumenti ġodda għal żona tal-euro aktar reżiljenti fi ħdan il-qafas tal-Unjoni. Din ir-reżiljenza għandha tikkontribwixxi biex tiġi approfondita l-Unjoni Ekonomika u Monetarja (UEM). Ir-regolament propost jipprevedi li appoġġ taħt il-FESI għandu jkun marbut mal-kundizzjoni ta’ konformità ma’ deċiżjonijiet u rakkomandazzjonijiet magħżula taħt il-qafas ta’ sorveljanza fiskali u makroekonomika tal-Unjoni (3). F’dan il-kuntest, huwa osservat li l-qafas fiskali tal-UE għandu l-għan li jiżgura li l-Istati Membri jsegwu politiki fiskali sodi u jibnu lqugħ fiskali fi żminijiet ekonomiċi tajbin (4).

Ir-Rapport tal-Ħames Presidenti tat-22 ta’ Ġunju 2015 (5) saħaq dwar il-ħtieġa li titlesta l-arkitettura ekonomika u istituzzjonali tal-UEM. Minħabba l-esperjenza bil-kriżi finanzjarja u ekonomika, ġew irrakkomandati passi ulterjuri ta’ integrazzjoni sabiex tittejjeb ir-reżiljenza tal-Istati Membri għal tnaqqis serju fir-ritmu ekonomiku. L-Istati Membri kienu mistennija li jappoġġaw inizjattivi biex l-ekonomiji nazzjonali jsiru aktar reżiljenti, u biex dawk l-isforzi jiġu ssupplimentati b’passi addizzjonali mmirati biex titlesta l-Unjoni Fiskali u Ekonomika – b’mod partikolari l-ħolqien ta’ funzjoni komuni ta’ stabilizzazzjoni makroekonomika. Dik il-funzjoni teżisti f’kull unjoni monetarja, sabiex jiġu ttrattati b’mod aħjar l-iskossi ekonomiċi li ma jistgħux jiġu mmaniġġjati fuq livell nazzjonali. Jekk tkun imfassla b’mod xieraq, il-funzjoni komuni ta’ stabbilizzazzjoni makroekonomika għandha żżid ir-reżiljenza ekonomika tal-Istati Membri parteċipanti individwali u taż-żona tal-euro bħala ħaġa sħiħa, sabiex b’hekk tiġi appoġġata wkoll il-politika monetarja unika.

Kontra dan l-isfond, il-BĊE jilqa’ l-ispinta l-ġdida għad-diskussjoni dwar kif għandha tiġi stabbilita funzjoni komuni ta’ stabbilizzazzjoni makroekonomika għall-Istati Membri parteċipanti. Sabiex tiġi stabbilita dik il-funzjoni, huwa importanti li jiġi żgurat li tipprovdi stabilizzazzjoni makroekonomika effettiva, b’mod partikolari fil-preżenza ta’ reċessjonijiet profondi mifruxa madwar iż-żona tal-euro. Għal dan il-għan, l-funzjoni ta’ stabilizzazzjoni fiskali għandha tkun ta’ daqs suffiċjenti. F’dan il-kuntest, għandu jiġi osservat li l-proposta tal-FESI tipprevedi envelopp finanzjarju ta’ selfiet back-to-back sa EUR 30 biljun li jirrappreżenta madwar 0,3 % biss tal-prodott domestiku gross (PDG) taż-żona tal-euro. Stabilizzazzjoni effettiva teħtieġ ukoll li l-appoġġ tal-FESI jkunu skattat u implimentat fil-ħin. Kriterji xierqa ta’ attivazzjoni għall-appoġġ tal-FESI għandhom jidistingwu b’mod effettiv bejn żviluppi ċikliki u dawk strutturali. L-iskattatur previst tal-FESI huwa relatat mal-qgħad medju fuq perjodu ta’ 60 trimestru. Dan il-perjodu ta’ żmien twil jidher li mhuwiex iġġustifikat peress li l-qgħad attwali jista’ jkun ’il bogħod mill-medja ta’ 60 trimestru għal pajjiżi li esperjenzaw tendenza qawwija ’l fuq jew ’l isfel fil-qgħad matul il-ħmistax-il sena ta’ qabel. L-iskattatur previst tal-FESI ma jqisx biżżejjed, min-naħa waħda, ir-riġiditajiet fis-suq tax-xogħol li ma ġewx indirizzati b’riformi f’xi Stati Membri, jew min-naħa l-oħra, riformi li jtejbu r-reżiljenza adottati minn Stati Membri oħrajn. Huwa importanti li l-appoġġ tal-FESI jikkumplimenta inċentivi għal politiki fiskali u ekonomiċi nazzjonali sodi u, b’mod partikolari, għal riformi mmirati biex jindirizzaw sfidi strutturali nazzjonali u li jsaħħu l-konformità mal-qafas ta’ sorveljanza fiskali u makroekonomika tal-Unjoni. L-appoġġ tal-FESI għandu jkun marbut mar-rekord fil-passat ta’ rispett sħiħ mill-Istat Membru parteċipanti għall-qafas ta’ sorveljanza fiskali u makroekonomika tal-Unjoni. F’dan l-isfond, il-kriterji ta’ eliġibbiltà previsti jidhru li huma dgħajfin – b’mod partikolari l-kriterju li jeħtieġ l-assenza ta’ deċiżjoni tal-Kunsill li tistabbilixxi li ebda azzjoni effettiva ma ttieħdet biex tikkoreġi defiċit eċċessiv taħt l-Artikoli 126(8) jew 126(11) tat-Trattat fis-sentejn qabel ma ssir it-talba għall-appoġġ tal-FESI (6). Dan il-kriterju ta’ eliġibbiltà jippermetti l-għoti ta’ appoġġ tal-FESI lil Stati Membri li kienu kapaċi jevitaw in-nuqqas ta’ konformità mal-Patt tal-Istabbiltà u t-Tkabbir (PST), minkejja l-preżenza ta’ nuqqasijiet persistenti fir-rigward ta’ rekwiżiti ta’ aġġustament strutturali. Huwa importanti li funzjoni ta’ stabbilizzazzjoni effettiva tipprovdi inċentivi għall-Istati Membri biex jibnu lqugħ fiskali fi żminijiet ekonomiċi tajbin, li jistgħu jiġu eżawriti matul riċessjonijiet. Finalment, tkun meħtieġa ċarezza fir-rigward tal-interazzjoni bejn ir-regolament propost u l-użu ta’ flessibbiltà fi ħdan il-PST, b’mod partikolari fir-rigward tad-dispożizzjonijiet tal-hekk imsejħa “klawsola tal-investiment” (7), li għandha objettiv simili għall-FESI, jiġifieri li jinżamm l-investiment fi żminijiet ekonomiċi diffiċli. B’mod importanti, hija meħtieġa dispożizzjoni sabiex jiġi żgurat li l-appoġġ tal-FESI ikun proporzjonat mal-livell meħtieġ sabiex tiġi tinżamm is-sostenibbiltà tad-dejn.

Osservazzjonijiet speċifiċi

1.   Użu ta’ dħul monetarju bħala l-bażi għall-kalkolu ta’ kontribuzzjonijiet nazzjonali għall-Fond ta’ Appoġġ għall-Istabbilizzazzjoni

Il-Fond ta’ Appoġġ għall-Istabbilizzazzjoni jkun iffinanzjat kważi għal kollox b’kontribuzzjonijiet annwali mill-Istati Membri parteċipanti. Dawn il-kontribuzzjonijiet għandhom ikunu kkalkulati skont Ftehim dwar it-Trasferiment ta’ Kontribuzzjonijiet lill-Fond ta’ Appoġġ għall-Istabbilizzazzjoni bejn l-Istati Membri parteċipanti (8) (iktar ’il quddiem, “l-abbozz ta’ ftehim”). Taħt l-abbozz ta’ ftehim, il-kontribuzzjoni annwali ta’ kull Stat Membru li l-munita tiegħu hija l-euro lill-Fond ta’ Appoġġ għall-Istabbilizzazzjoni tkun ekwivalenti għal 6 fil-mija tal-ammont ta’ dħul monetarju allokat lill-BĊN tiegħu fi tmiem is-sena finanzjarja preċedenti skont l-Artikolu 32 tal-Istatut tas-SEBĊ. Il-kontribuzzjoni annwali tal-Istati Membri mhux fiż-żona tal-euro li jipparteċipaw fl-ERM II tiġi kkalkulata bl-użu ta’ formola li tqis id-dħul monetarju totali tal-Eurosistema, u tiddetermina s-sehem li huwa allokat lil Stat Membru Stat Membru mhux fiż-żona tal-euro li jipparteċipa fl-ERM II biss fuq il-bażi tal-PDG u mhux tal-popolazzjoni.

1.1.   Indipendenza istituzzjonali

Il-prinċipju tal-indipendenza istituzzjonali jissemma espressament fl-Artikolu 130 tat-Trattat u l-Artikolu 7 tal-Istatut tas-SEBĊ. Dawn iż-żewġ artikoli jipprojbixxu lill-BĊNi fis-SEBĊ u l-membri tal-korpi tagħhom li jieħdu deċiżjonijiet milli jfittxu jew jieħdu struzzjonijiet mingħand istituzzjonijiet, korpi, uffiċċji jew aġenziji tal-Unjoni, minn kwalunkwe gvern ta’ Stat Membru jew minn kwalunkwe korp ieħor. Barra minn hekk, l-istituzzjonijiet, il-korpi, l-uffiċċji jew l-aġenziji tal-Unjoni, u l-gvernijiet tal-Istati Membri jimpenjaw ruħhom li jirrispettaw dan il-prinċipju u li ma jfittxux li jinfluwenzaw lill-membri tal-korpi ta’ teħid ta’ deċiżjonijiet tal-BĊNi fit-twettiq ta’ kompiti relatati mas-SEBĊ. (9) Għalkemm l-abbozz ta’ ftehim jagħmilha ċara li l-kontribuzzjonijiet għall-Fond ta’ Appoġġ għall-Istabbilizzazzjoni huma obbligi ta’ ħlas tal-Istati Membri parteċipanti, il-prinċipju ta’ indipendenza istituzzjonali jeħtieġ li l-gvernijiet tal-Istati Membri ma jeżerċitaw ebda pressjoni fuq il-BĊNi rispettivi tagħhom. F’dan ir-rigward, ir-referenza fl-abbozz ta’ ftehim għall-kontribuzzjoni nazzjonali ta’ Stat Membru bħala li hija “ekwivalenti għal 6 fil-mija tal-ammont ta’ dħul monetarju allokat lill-bank ċentrali nazzjonali tiegħu” tindika li din hija sempliċement formola li għandha tintuża għall-kalkolu tal-obbligi ta’ ħlas ta’ Stat Membru parteċipanti. Dan inaqqas ir-riskju li potenzjalment tiġi eżerċitata pressjoni fuq il-korpi ta’ teħid ta’ deċiżjonijiet tal-BĊNi fir-rigward tal-proċessi indipendenti tagħhom ta’ teħid ta’ deċiżjonijiet li għandhom x’jaqsmu ma’ strateġiji ta’ investiment u riskju, u t-tqassim tal-profitti. Finalment, il-BĊE kieku jilqa’ t-tħassir tad-dmir impost fuqu bir-regolament propost li jeħtieġ li huwa jikkomunika lill-Kummissjoni, sa mhux aktar tard mit-30 ta’ April f’kull sena partikolari, l-ammont ta’ dħul monetarju allokat lill-BĊNi tal-Eurosistema skont l-Artikolu 32 tal-Istatut tas-SEBĊ bl-iskop li jiġu kkalkulati l-kontribuzzjonijiet tal-Istati Membri parteċipanti. Dan it-tħassir jevita kwalunkwe riskju ta’ ndħil fl-indipendenza istituzzjonali tal-BĊE. Il-BĊE jinsab dispost li jikkoopera mal-Kummissjoni f‘dan ir-rigward b’mod konsistenti mal-premessa 27 tar-regolament propost li tikkjarifika li l-BĊE għandu jikkomunika mal-Kummissjoni l-ammont ta’ dħul monetarju li għalih huma intitolati l-BĊNi tal-Eurosistema.

1.2.   Indipendenza finanzjarja

Il-prinċipju ta’ indipendenza finanzjarja jeħtieġ li l-BĊNi jkollhom mezzi suffiċjenti biex iwettqu l-kompiti tagħhom relatati mas-SEBĊ u dawk nazzjonali. L-Istati Membri ma jistgħux ipoġġu lill-BĊNi tagħhom f’pożizzjoni fejn ma jkollhomx biżżejjed riżorsi finanzjarji biex iwettqu dawk il-kompiti (10). Fir-regolament propost, il-kontribuzzjonijiet nazzjonali għall-Fond ta’ Appoġġ għall-Istabbilizzazzjoni msemmi fl-abbozz ta’ ftehim iridu jitħallsu mill-Istati Membri parteċipanti. Dawn ma jirrappreżentawx kontribuzzjonijiet jew obbligi mill-BĊNi jew mill-BĊE. Għalhekk, ir-regolament propost ma jidhirx li jaffettwa l-abbiltà tal-BĊNi jkollhom riżorsi finanzjarji suffiċjenti biex iwettqu l-mandat tagħhom.

1.3.   Kunsiderazzjonijiet oħrajn

| 1.3.1. | Il-BĊE jifhem li l-kalkolu tal-kontribuzzjonijiet nazzjonali lill-Fond ta’ Appoġġ għall-Istabbilizzazzjoni huwa diżakkoppjat minn kwalunkwe dħul jew profitti attwali tal-bank ċentrali. L-ammont ta’ dħul monetarju allokat lill-BĊNi jista’ jitqies bħala parametru tal-kalkolu li jinbidel annwalment. Għaldaqstant, l-ammont ta’ 6 fil-mija indikat fl-abbozz ta’ ftehim bħala punt ta’ referenza għall-kalkolu tal-kontribuzzjonijiet nazzjonali lill-Fond ta’ Appoġġ għall-Istabbilizzazzjoni għandu jirreferi biss għall-ammont finali ta’ dħul monetarju allokat lill-BĊNi. Dan għandu jkun il-każ anki meta telf telf imġarrab mill-BĊE jkun ser jiġi paċut, jew parzjalment jew totalment, kontra d-dħul monetarju tas-sena finanzjarja relevanti skont l-Artikolu 33.2 tas-SEBĊ. (11) |
| --- | --- |

1.3.1.

| 1.3.2. | Il-BĊE jinnota li jekk il-kontribuzzjonijiet tal-Istati Membri parteċipanti lill-Fond ta’ Appoġġ għall-Istabbilizzazzjoni jkunu marbuta mad-dħul monetarju billi tiġi applikata rata perċentwali predeterminata, dan awtomatikament iwassal għal volatilità fil-kontribuzzjonijiet tal-Istati Membri parteċipanti. Din il-volatilità tista’ taffettwa t-trasferiment ta’ riżorsi ġodda lill-Fond ta’ Appoġġ għall-Istabbilizzazzjoni. |
| --- | --- |

1.3.2.

| 1.3.3. | Ir-regolament propost juża d-dħul monetarju annwali tal-Eurosistema bħala bażi għall-kalkolu tal-kontribuzzjonijiet annwali tal-Istati Membri li l-munita tagħhom hija l-euro u ta’ Stati Membri mhux fiż-żona tal-euro li jipparteċipaw fl-ERM II. Fir-rigward tal-Istati Membri li l-munita tagħhom hija l-euro, id-dħul monetarju huwa allokat fost il-BĊNi tagħhom skont l-ishma rispettivi tagħhom fl-iskema kapitali tal-BĊE, li huma mwieżna b’kejl ugwali skont is-sehem ta’ kull Stat Membru rispettiv fil-popolazzjoni u l-PDG tal-Unjoni, kif stabbilit fl-Artikolu 29 tal-Istatut tas-SEBĊ. Madankollu, il-kontribuzzjonijiet ta’ Stati Membri mhux fiż-żona tal-euro li jipparteċipaw fl-ERM II lill-Fond ta’ Appoġġ għall-Istabbilizzazzjoni huma kkalkulati fuq il-bażi tad-dħul monetarju tal-Eurosistema li huma skalati għal kull Stat Membru biss fuq il-bażi tad-data tal-PDG tagħhom. Din id-diskrepanza tista’ tirriżulta f’kontribuzzjonijiet komparattivament akbar jew iżgħar minn dawk ta’ Stati Membri mhux fiż-żona tal-euro li jipparteċipaw fl-ERM II. |
| --- | --- |

1.3.3.

2.   Amministrazzjoni ta’ selfiet

| 2.1. | Il-BĊE jinsab lest li jistabbilixxi mal-Kummissjoni l-arranġamenti meħtieġa għall-amministrazzjoni tas-selfiet, u li jirċievi mill-Istat Membru kkonċernat il-kapital u l-imgħax dovut taħt self tal-FESI f’kont miżmum mal-BĊE, kif previst fir-regolament propost. F’dan ir-rigward, il-BĊE jinnota li skont l-Artikolu 21.2 tal-Istatut tas-SEBĊ, il-BĊE jista’ jaġixxi bħala aġent fiskali għall-istituzzjonijiet tal-Unjoni, bl-istess mod bħal għall-amministrazzjoni ta’ selfiet mal-BĊE fi ħdan il-qafas tal-Mekkaniżmu Ewropew ta’ Stabbilizzazzjoni Finanzjarja (12). |
| --- | --- |

2.1.

| 2.2. | Kwalunkwe ammonti tal-FESI ddepożitati fil-kontijiet speċjali li għandhom jinfetħu mill-Istati Membru kkonċernat mal-BĊN tiegħu għall-ġestjoni tal-appoġġ riċevut mill-FESI għandhom jiġu ttrattati skont it-termini stabbiliti fl-atti legali relevanti, bħal-Linja Gwida BĊE/2014/9 tal-Bank Ċentrali Ewropew (13). |
| --- | --- |

2.2.

Fejn il-BĊE jirrakkomanda li r-regolament propost jiġi emendat, proposti ta’ abbozzar speċifiċi huma ppreżentati f’dokument ta’ ħidma tekniku separat li huwa akkunpanjat b’test spjegatorju f’dan is-sens. Id-dokument ta’ ħidma tekniku huwa disponibbli bl-Ingliż fuq is-sit elettroniku tal-BĊE.

Magħmul fi Frankfurt am Main, id-9 ta’ Novembru 2018.

Il-President tal-BĊE

Mario DRAGHI

---

(1)  COM(2018) 387 final.

1

(2)  Ara l-memorandum ta’ spjegazzjoni tar-regolament propost, p. 2.

2

(3)  Artikolu 3(1) tar-regolament propost.

3

(4)  Ara “Completing Europe’s Economic and Monetary Union” (“Tlestija tal-Unjoni Ekonomika u Monetarja tal-Ewropa”), Rapport minn Jean-Claude Juncker, f’kooperazzjoni mill-qrib ma’ Donald Tusk, Jeroen Dijsselbloem, Mario Draghi u Martin Schulz, 22 ta’ Ġunju 2015, p. 4, disponibbli fuq is-sit elettroniku tal-Kummissjoni fuq www.ec.europa.eu.

4

(5)  “Completing Europe’s Economic and Monetary Union” (“Tlestija tal-Unjoni Ekonomika u Monetarja tal-Ewropa”), Rapport minn Jean-Claude Juncker, f’kooperazzjoni mill-qrib ma’ Donald Tusk, Jeroen Dijsselbloem, Mario Draghi u Martin Schulz, 22 ta’ Ġunju 2015.

5

(6)  F’dan ir-rigward għandu jiġi osservat li skont l-Artikolu 126 tat-Trattat dwar il-Funzjonament tal-Unjoni Ewropea, meta Stat Membru ma jkunx wieġeb għar-rakkomandazzjonijiet li l-Kunsill ikun indirizza lilu fil-kuntest ta’ deċiżjoni aktar bikrija mill-Kunsill li l-Istat Membru ma wettaqx ir-rekwiżiti tal-kriterju ta’ defiċit tat-Trattat, il-Kunsill għandu joħroġ deċiżjoni li tistabbilixxi li ebda azzjoni effettiva ma ttieħdet.

6

(7)  Il-“klawsola ta’ investiment” tinsab fl-Artikolu 5 tar-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza ta’ pożizzjonijiet ta’ budget u s-sorveljanza u l-koordinazzjoni ta’ politika ekonomika (Edizzjoni Speċjali bil-Malti: Kapitolu 10 Volum 001 p. 84 - 88).

7

(8)  L-abbozz tal-ftehim huwa disponibbli fuq https://ec.europa.eu/commission/sites/beta-political/files/budget-may2018-contributions-stabilisation-fund_en.pdf

8

(9)  Ara r-Rapport ta’ Konverġenza tal-BĊE, Mejju 2018, p. 21.

9

(10)  Ara r-Rapport ta’ Konverġenza tal-BĊE, Mejju 2018, p. 25.

10

(11)  L-Artikolu 33.2 tal-Istatut tas-SEBĊ jipprovdi li f’każ ta’ telf imġarrab mill-BĊE, id-diskrepanza tista’ tiġi paċuta kontra l-fond ta’ riżerva ġenerali tal-BĊE u, jekk meħtieġ, wara deċiżjoni mill-Kunsill Governattiv, kontra d-dħul monetarju tas-sena finanzjarja relevanti fi proporzjon u sal-ammonti allokati lill-banek ċentrali nazzjonali skont l-Artikolu 32.5 tal-Istatut tas-SEBĊ.

11

(12)  Ara l-Artikolu 8 tar-Regolament tal-Kunsill (UE) Nru 407/2010 tal-11 ta’ Mejju 2010 li jistabbilixxi mekkaniżmu Ewropew ta’ stabbilizzazzjoni finanzjarja (ĠU L 118, 12.5.2010, p. 1).

12

(13)  Linja Gwida tal-Bank Ċentrali Ewropew tal-20 ta’ Frar 2014 dwar operazzjonijiet ta’ ġestjoni tal-attiv u l-passiv domestiċi mill-banek ċentrali nazzjonali (ĠU L 159, 28.5.2014, p. 56).

13

---

| 10.12.2018 | MT | Il-Ġurnal Uffiċjali tal-Unjoni Ewropea | C 444/15 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/15

---

OPINJONI TAL-BANK ĊENTRALI EWROPEW

tal-20 ta' Novembru 2018

dwar proposta għal direttiva dwar is-servizzjanti tal-kreditu, ix-xerrejja tal-kreditu u l-irkupru tal-kollateral

(CON/2018/54)

(2018/C 444/06)

Introduzzjoni u bażi legali

Fl-14 ta' Marzu 2018, il-Kummissjoni Ewropea adottat proposta għal direttiva tal-Parlament Ewropew u tal-Kunsill dwar is-servizzjanti tal-kreditu, ix-xerrejja tal-kreditu u l-irkupru tal-kollateral (iktar 'il quddiem id-“direttiva proposta”) (1). Il-Bank Ċentrali Ewropew (BĊE) jikkunsidra li d-direttiva proposta taqa' fil-kamp ta' applikazzjoni tiegħu, u ddeċieda li jeżerċita d-dritt tiegħu, kif stabbilit fit-tieni sentenza tal-Artikolu 127(4) u fl-Artikolu 282(5) tat-Trattat dwar il-Funzjonament tal-Unjoni Ewropea (iktar 'il quddiem it-“Trattat”), biex jissottometti l-opinjoni tiegħu.

Il-kompetenza tal-BĊE li jagħti opinjoni hija bbażata fuq l-Artikolu 25 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew, li jistipula li l-BĊE jista' joffri parir lill-Kunsill u lill-Kummissjoni dwar il-kamp ta' applikazzjoni u l-implimentazzjoni ta' leġiżlazzjoni tal-Unjoni dwar l-istabbiltà tas-sistema finanzjarja, u l-kompiti mogħtija lill-BĊE skont l-Artikolu 127(6) tat-Trattat fir-rigward ta' politiki relatati mas-superviżjoni prudenzjali ta' istituzzjonijiet ta' kreditu. B'mod konformi mal-ewwel sentenza tal-Artikolu 17.5 tar-Regoli ta' Proċedura tal-Bank Ċentrali Ewropew, il-Kunsill Goernattiv adotta din l-opinjoni.

1.   Osservazzjonijiet ġenerali

| 1.1. | Il-BĊE ilu jipproponi bis-saħħa l-iżvilupp ta' swieq sekondarji għal assi bankarji, b'mod partikolari selfiet improduttivi (non-performing loans - NPLs), kif rifless fil-pjan ta' azzjoni tal-Kunsill tal-Unjoni Ewropea biex jiġu indirizzati l-NPLs fl-Ewropa (2). Fil-kuntest tal-ħażniet kbar ta' NPLs li jibqgħu fuq il-karta bilanċjali ta' xi istituzzjonijiet ta' kreditu Ewropej, u bħala parti minn soluzzjoni komprensiva għar-riżoluzzjoni ta' NPLs (3), l-iżvilupp ta' swieq sekondarji jista' jikkontribwixxi għat-tnaqqis tal-NPLs. Meta nħarsu 'l quddiem, swieq sekondarji li jaħdmu sew jistgħu wkoll jipprevjenu l-akkumulazzjoni ta' ħażniet ta' NPLs fil-futur (4). |
| --- | --- |

1.1.

| 1.2. | Barra minn hekk, suq sekondarju li jaħdem sew jista' jkollu effett pożittiv fuq l-istabbiltà finanzjarja sal-punt li jista' jiffaċilita t-trasferiment tar-riskji ta' NPLs mill-karti bilanċjali tal-istituzzjonijiet ta' kreditu. Il-preżenza ta' volumi sinifikanti ta' NPLs fuq il-karti bilanċjali tal-istituzzjonijiet ta' kreditu tnaqqas l-abbiltà tagħhom li jwettqu l-funzjoni tagħhom bħala fornituri ta' kreditu lill-ekonomija reali u tfixkel il-flessibbiltà operazzjonali u l-profitabbiltà ġenerali li huma essenzjali għal settur bankarju li jiffunzjona sew. Huwa essenzjali li l-qafas legali applikabbli għal swieq sekondarji jippermetti t-trasferiment effiċjenti ta' NPLs mill-karta bilanċjali ta' istituzzjonijiet ta' kreditu (5). |
| --- | --- |

1.2.

2.   Osservazzjonijiet speċifiċi

2.1.   Rekwiżiti ta' rapportar

Id-direttiva proposta tistabbilixxi għadd ta' rekwiżiti ta' rapportar għal servizzjanti tal-kreditu, xerrejja tal-kreditu u istituzzjonijiet tal-kreditu. Pereżempju, xerrej tal-kreditu jew, fejn applikabbli, ir-rappreżentant tiegħu, huwa meħtieġ jikkomunika lill-awtoritajiet kompetenti tal-Istat Membru fejn ix-xerrej tal-kreditu jew, fejn applikabbli, ir-rappreżentant tiegħu jinsab iddomiċiljat jew ikun stabbilixxa l-intenzjoni tiegħu li jinforza direttament ftehim ta' kreditu (6). Barra minn hekk, xerrej tal-kreditu jew, fejn applikabbli, ir-rappreżentant tiegħu, li jittrasferixxi ftehim tal-kreditu lil xerrej ieħor tal-kreditu huwa meħtieġ jinforma lill-awtoritajiet kompetenti dwar it-trasferiment, l-identità u l-indirizzat tax-xerrej tal-kreditu ġdid u, fejn applikabbli, ir-rappreżentant tiegħu (7). Il-leġiżlaturi tal-Unjoni għandhom jikkunsidraw b'attenzjoni jekk dawn ir-rekwiżiti ta' rapportar humiex ser jimpedixxu l-ħidma effiċjenti tas-suq sekondarju għal NPLs, peress li piż ta' rapportar sinifikanti jista' jkun ta' deterrent għal operaturi ġodda fis-suq jew jirriżulta fid-duplikazzjoni ta' data għall-awtoritajiet kompetenti.

2.2.   Standards tekniċi għal data dwar NPLs

Id-direttiva proposta tagħti lill-Awtorità Bankarja Ewropea (ABE) mandat biex tiżviluppa abbozz ta' standards tekniċi ta' implimentazzjoni li jispeċifikaw il-formats li għandhom jintużaw minn kredituri li huma istituzzjonijiet ta' kreditu għall-forniment ta' informazzjoni dettaljata dwar l-iskoperturi ta' kreditu tagħhom fil-ktieb bankarju lil xerrejja tal-kreditu għall-iskrinjar, id-diliġenza dovuta finanzjarja u l-valutazzjoni tal-ftehim ta' kreditu (8).

F'dan ir-rigward, il-BĊE jinnota li r-Regolament (UE) 2016/867 (9) jipprovdi għal sett ta' data ġdid, b'informazzjoni dettaljata dwar selfiet bankarji individwali fiż-żona tal-euro. Dan is-sett ta' data jimmira li jipprovdi data granulari b'livell għoli ta' dettall għall-Istati Membri kollha taż-żona tal-euro, li huma kumparabbli bis-sħiħ peress li huma bbażati fuq kunċetti u definizzjonijiet armonizzati. Fid-dawl ta' dawn l-iżviluppi regolatorji ġodda, huwa importanti li kwalunkwe mudell ta' data żviluppat mill-ABE għandu jqis il-ġbir ta' data granulari dwar il-kreditu u r-riskju tal-kreditu u kwalunkwe inizjattiva relevanti oħra sabiex jiġi żgurat li ma jkun hemm ebda duplikazzjoni tal-isforzi u sabiex jiġu mminimizzati r-rekwiżiti tar-rapportar għal istituzzjonijiet ta' kreditu.

2.3.   Ġbir ta' data minn awtoritajiet kompetenti fil-kuntest ta' mekkaniżmu extraġudizzjarju u aċċelerat ta' infurzar tal-kollateral

Id-direttiva proposta teħtieġ li l-awtoritajiet kompetenti jiġbru, fuq bażi annwali, informazzjoni mingħand kredituri dwar in-numru ta' ftehimiet ta' kreditu ggarantiti li huma infurzati permezz tal- mekkaniżmu extraġudizzjarju u aċċelerat ta' infurzar tal-kollateral u ż-żminijiet għal dak l-infurzar, inkluż: (a) l-għadd ta' proċeduri mibdija, pendenti u mwettqa, inkluż fir-rigward ta' assi mobbli u immobbli; (b) it-tul tal-proċeduri min-notifika sas-saldu, imwettqa permezz ta' realizzazzjoni (bejgħ pubbliku, bejgħ privat, jew approprjazzjoni); (c) l-ispejjeż medji għal kull proċedura f'EUR; u (d) ir-rati tas-saldu. L-Istati Membri jkunu meħtieġa jaggregaw din id-data, jikkompilaw statistiċi minn dik id-data aggregata u jikkomunikaw dawk l-istatistiċi lill-Kummissjoni (10). F'każ li l-BĊE jkun l-awtorità kompetenti għas-superviżjoni ta' istituzzjonijiet ta' kreditu, il-bażi legali għall-kompiti superviżorji prudenzjali tal-BĊE hija stabbilita fl-Artikolu 127(6) tat-Trattat, li jistipula li l-Kunsill jista' jagħti kompiti speċifiċi lill-BĊE fir-rigward ta' politiki relatati mas-superviżjoni prudenzjali ta' istituzzjonijiet tal-kreditu. Peress li l-ġbir ta' din l-informazzjoni huwa relatat mal-effikaċja tal-mekkaniżmu extraġudizzjarju u aċċelerat ta' infurzar tal-kollateral minflok is-superviżjoni prudenzjali ta' istituzzjonijiet ta' kreditu, jenħtieġ li l-leġiżlaturi tal-Unjoni jiċċaraw li l-kompitu biex tinġabar dik l-informazzjoni m'għandux jingħata lill-BĊE.

Fejn il-BĊE jirrakkomanda li d-direttiva proposta tiġi emendata, qegħdin jiġu stipulati proposti speċifiċi tal-abbozzar f'dokument ta' ħidma tekniku separat flimkien ma' test spjegattiv f'dan is-sens. Id-dokument ta' ħidma tekniku huwa disponibbli bl-Ingliż fis-sit elettroniku tal-BĊE.

Magħmul fi Frankfurt am Main, l-20 ta' Novembru 2018.

Il-President tal-BĊE

Mario DRAGHI

---

(1)  COM(2018) 135 final.

1

(2)  Ara l-istqarrija għall-istampa tal-Kunsill tal-11 ta' Lulju 2017 dwar il-“Konklużjonijiet tal-Kunsill dwar Pjan ta' Azzjoni biex jiġu indirizzati s-selfiet improduttivi fl-Ewropa”, disponibbli fuq is-sit elettroniku tal-Kunsill fuq http://www.consilium.europa.eu

2

(3)  Ara, pereżempju, it-Taqsima B tar-Reviżjoni tal-Istabbiltà Finanzjarja tal-BĊE ta' Novembru 2016, disponibbli fuq is-sit elettroniku tal-BĊE fuq https://www.ecb.europa.eu.

3

(4)  Ara l-paragrafu 2.2.1 tal-Opinjoni CON/2018/31. L-opinjonijiet kollha tal-BĊE huma ppubblikati fuq is-sit elettroniku tal-BĊE.

4

(5)  Ara l-paragrafu 2.2.2 tal-Opinjoni CON/2018/31.

5

(6)  Ara l-Artikolu 18(1) tad-direttiva proposta.

6

(7)  Ara l-Artikolu 19(1) tad-direttiva proposta.

7

(8)  Ara l-Artikolu 14(1) tad-direttiva proposta.

8

(9)  Regolament (UE) 2016/867 tal-Bank Ċentrali Ewropew tat-18 ta' Mejju 2016 dwar il-ġbir ta' mikrodejta dwar il-kreditu u r-riskju tal-kreditu (BĊE/2016/13) (ĠU L 144, 1.6.2016, p. 44).

9

(10)  Ara l-Artikolu 33 tad-direttiva proposta.

10

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 10.12.2018 | MT | Il-Ġurnal Uffiċjali tal-Unjoni Ewropea | C 444/17 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/17

---

Rata tal-kambju tal-euro (1)

Is-7 ta’ Diċembru 2018

(2018/C 444/07)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,1371 |
| JPY | Yen Ġappuniż | 128,36 |
| DKK | Krona Daniża | 7,4641 |
| GBP | Lira Sterlina | 0,89085 |
| SEK | Krona Żvediża | 10,2665 |
| CHF | Frank Żvizzeru | 1,1299 |
| ISK | Krona Iżlandiża | 139,50 |
| NOK | Krona Norveġiża | 9,6970 |
| BGN | Lev Bulgaru | 1,9558 |
| CZK | Krona Ċeka | 25,851 |
| HUF | Forint Ungeriż | 323,50 |
| PLN | Zloty Pollakk | 4,2895 |
| RON | Leu Rumen | 4,6485 |
| TRY | Lira Turka | 6,0619 |
| AUD | Dollaru Awstraljan | 1,5766 |
| CAD | Dollaru Kanadiż | 1,5230 |
| HKD | Dollaru ta' Hong Kong | 8,8866 |
| NZD | Dollaru tan-New Zealand | 1,6558 |
| SGD | Dollaru tas-Singapor | 1,5583 |
| KRW | Won tal-Korea t'Isfel | 1 278,67 |
| ZAR | Rand ta' l-Afrika t'Isfel | 16,0673 |
| CNY | Yuan ren-min-bi Ċiniż | 7,8244 |
| HRK | Kuna Kroata | 7,3913 |
| IDR | Rupiah Indoneżjan | 16 454,01 |
| MYR | Ringgit Malażjan | 4,7372 |
| PHP | Peso Filippin | 60,059 |
| RUB | Rouble Russu | 75,8850 |
| THB | Baht Tajlandiż | 37,359 |
| BRL | Real Brażiljan | 4,4358 |
| MXN | Peso Messikan | 23,1435 |
| INR | Rupi Indjan | 80,5090 |

Munita

Rata tal-kambju

USD

Dollaru Amerikan

1,1371

JPY

Yen Ġappuniż

128,36

DKK

Krona Daniża

7,4641

GBP

Lira Sterlina

0,89085

SEK

Krona Żvediża

10,2665

CHF

Frank Żvizzeru

1,1299

ISK

Krona Iżlandiża

139,50

NOK

Krona Norveġiża

9,6970

BGN

Lev Bulgaru

1,9558

CZK

Krona Ċeka

25,851

HUF

Forint Ungeriż

323,50

PLN

Zloty Pollakk

4,2895

RON

Leu Rumen

4,6485

TRY

Lira Turka

6,0619

AUD

Dollaru Awstraljan

1,5766

CAD

Dollaru Kanadiż

1,5230

HKD

Dollaru ta' Hong Kong

8,8866

NZD

Dollaru tan-New Zealand

1,6558

SGD

Dollaru tas-Singapor

1,5583

KRW

Won tal-Korea t'Isfel

1 278,67

ZAR

Rand ta' l-Afrika t'Isfel

16,0673

CNY

Yuan ren-min-bi Ċiniż

7,8244

HRK

Kuna Kroata

7,3913

IDR

Rupiah Indoneżjan

16 454,01

MYR

Ringgit Malażjan

4,7372

PHP

Peso Filippin

60,059

RUB

Rouble Russu

75,8850

THB

Baht Tajlandiż

37,359

BRL

Real Brażiljan

4,4358

MXN

Peso Messikan

23,1435

INR

Rupi Indjan

80,5090

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

Il-Qorti tal-Awdituri

| 10.12.2018 | MT | Il-Ġurnal Uffiċjali tal-Unjoni Ewropea | C 444/18 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/18

---

Rapport Speċjali Nru 32/2018

“Il-Fond Fiduċjarju ta’ Emerġenza tal-Unjoni Ewropea għall-Afrika: għodda flessibbli, iżda mhuwiex iffukat biżżejjed”

(2018/C 444/08)

Il-Qorti Ewropea tal-Awdituri b’dan tinfurmak li r-Rapport Speċjali Nru 32/2018 “Il-Fond Fiduċjarju ta’ Emerġenza tal-Unjoni Ewropea għall-Afrika: għodda flessibbli, iżda mhuwiex iffukat biżżejjed” għadu kif ġie ippubblikat.

Ir-rapport jista’ jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu.

---

V Avviżi

PROĊEDURI AMMINISTRATTIVI

Il-Kummissjoni Ewropea

| 10.12.2018 | MT | Il-Ġurnal Uffiċjali tal-Unjoni Ewropea | C 444/19 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/19

---

SEJĦA GĦALL-PROPOSTI 2019 — EAC/A05/2018

Korp Ewropew ta’ Solidarjetà

(2018/C 444/09)

1.   Introduzzjoni u Għanijiet

Din is-sejħa għall-proposti hija bbażata fuq ir-Regolament (UE) 2018/1475 tal-Parlament Ewropew u tal-Kunsill tat-2 ta’ Ottubru 2018 li jistabbilixxi l-qafas legali tal-Korp Ewropew ta’ Solidarjetà u li jemenda r-Regolamenti (UE) Nru 1288/2013, (UE) Nru 1293/2013 u d-Deċiżjoni Nru 1313/2013/UE, kif ukoll fuq il-Programm ta’ Ħidma Annwali għall-2019 tal-Korp Ewropew ta’ Solidarjetà. Ir-Regolament dwar il-Korp Ewropew ta’ Solidarjetà jkopri l-perjodu bejn l-2018 u l-2020. L-għanijiet ġenerali u speċifiċi tal-Korp Ewropew ta’ Solidarjetà jinsabu fl-Artikoli 3 u 4 tar-Regolament.

2.   Azzjonijiet

Din is-sejħa għall-proposti tkopri dawn l-azzjonijiet tal-Korp Ewropew ta’ Solidarjetà:

| — | Proġetti ta’ Volontarjat |
| --- | --- |

—

Proġetti ta’ Volontarjat

| — | Sħubijiet ta’ Volontarjat (ftehimiet speċifiċi għall-2019 skont l-FPA 2018–2020) (1) |
| --- | --- |

—

Sħubijiet ta’ Volontarjat (ftehimiet speċifiċi għall-2019 skont l-FPA 2018–2020) (1)

| — | Timijiet ta’ Volontarjat f’oqsma ta’ prijorità għolja |
| --- | --- |

—

Timijiet ta’ Volontarjat f’oqsma ta’ prijorità għolja

| — | Traineeships u Impjiegi |
| --- | --- |

—

Traineeships u Impjiegi

| — | Proġetti ta’ Solidarjetà |
| --- | --- |

—

Proġetti ta’ Solidarjetà

| — | Tikketta tal-Kwalità |
| --- | --- |

—

Tikketta tal-Kwalità

3.   Eliġibbiltà

Kwalunkwe korp pubbliku jew privat jista’ japplika għall-finanzjament fil-kuntest tal-Korp Ewropew ta’ Solidarjetà (2). Barra minn hekk, gruppi ta’ żgħażagħ irreġistrati fil-Portal tal-Korp Ewropew ta’ Solidarjetà, jistgħu japplikaw għall-finanzjament għal Proġetti ta’ Solidarjetà.

Il-korp Ewropew ta’ Solidarjetà huwa miftuħ għall-parteċipazzjoni tal-pajjiżi li ġejjin:

It-28 Stat Membru tal-Unjoni Ewropea jistgħu jieħdu sehem sħiħ fl-azzjonijiet kollha tal-Korp Ewropew ta’ Solidarjetà.

Barra minn hekk, ċerti azzjonijiet tal-Korp Ewropew ta’ Solidarjetà huma miftuħa għall-parteċipazzjoni ta’ organizzazzjonijiet minn:

| — | il-pajjiżi tal-EFTA/taż-ŻEE: l-Iżlanda, il-Liechtenstein u n-Norveġja; |
| --- | --- |

—

il-pajjiżi tal-EFTA/taż-ŻEE: l-Iżlanda, il-Liechtenstein u n-Norveġja;

| — | il-pajjiżi kandidati tal-UE: it-Turkija, is-Serbja u l-Eks-Repubblika Jugoslava tal-Maċedonja; |
| --- | --- |

—

il-pajjiżi kandidati tal-UE: it-Turkija, is-Serbja u l-Eks-Repubblika Jugoslava tal-Maċedonja;

| — | il-Pajjiżi Msieħba. |
| --- | --- |

—

il-Pajjiżi Msieħba.

Jekk jogħġbok ara l-Gwida għall-2019 tal-Korp Ewropew ta’ Solidarjetà għal aktar dettalji dwar il-modalitajiet tal-parteċipazzjoni.

Għall-applikanti mir-Renju Unit: Jekk jogħġbok kun af li jrid ikun hemm konformità mal-kriterji tal-eliġibbiltà tul id-durata sħiħa tal-għotja. Fil-każ li r-Renju Unit joħroġ mill-UE matul il-perjodu tal-għotja finanzjarja mingħajr ma jiġi konkluż ftehim mal-UE li jiżgura b’mod partikolari li l-applikanti Brittaniċi jkomplu jkunu eliġibbli, int ma tirċevix aktar finanzjament mill-UE (filwaqt li tkompli tipparteċipa, fejn hu possibbli) jew tkun mitlub tieqaf mill-proġett abbażi tad-dispożizzjonijiet tal-ftehim tal-għotja finanzjarja li jikkonċernaw it-terminazzjoni.

4.   Baġit u durata tal-proġetti

L-implimentazzjoni ta’ din is-sejħa għall-proposti hija suġġetta għad-disponibbiltà tal-approprjazzjonijiet previsti fl-abbozz tal-baġit għall-2019 wara l-adozzjoni tal-baġit għall-2019 mill-awtorità tal-baġit jew jekk il-baġit ma jiġix adottat kif previst fis-sistema tad-dodiċeżmi proviżorji.

Il-baġit totali allokat għal din is-sejħa għall-proposti huwa stmat għal EUR 96 322 671 u huwa bbażat fuq il-programm ta’ ħidma annwali tal-2019 għall-Korp Ewropew ta’ Solidarjetà.

Il-baġit totali allokat għas-sejħa għall-proposti, kif ukoll it-tqassim tiegħu, huwa indikattiv, u jista’ jiġi mmodifikat soġġett għal emenda tal-programm ta’ ħidma annwali tal-2019 għall-Korp Ewropew ta’ Solidarjetà. L-applikanti potenzjali huma mistiedna jikkonsultaw regolarment il-programm ta’ ħidma annwali tal-2019 għall-Korp Ewropew ta’ Solidarjetà u l-emendi tiegħu, ippubblikati fuq:

[https://ec.europa.eu/youth/annual-work-programmes_en] fir-rigward tal-baġit għal kull azzjoni koperta mis-sejħa.

Il-livell tal-għotjiet kif ukoll it-tul tal-proġetti jvarja skont fatturi bħat-tip ta’ proġett u l-għadd ta’ sħab involuti.

5.   Data ta’ skadenza għat-tressiq tal-applikazzjonijiet

L-iskadenzi kollha għat-tressiq tal-applikazzjonijiet speċifikati hawn taħt jagħlqu f’12:00 (nofsinhar), ħin ta’ Brussell.

| Proġetti ta’ Volontarjat | fil-5 ta’ Frar 2019. |
| --- | --- |
| fit-30 ta’ April 2019. |
| fl-1 ta’ Ottubru 2019. |
| Sħubiji ta’ Volontarjat (ftehimiet speċifiċi għall-2019 skont l-FPA 2018–2020) | fl-20 ta’ April 2019. |
| Timijiet ta’ Volontarjat f’oqsma ta’ prijorità għolja | fit-28 ta’ Settembru 2019. |
| Traineeships u Impjiegi | fil-5 ta’ Frar 2019. |
| fit-30 ta’ April 2019. |
| fl-1 ta’ Ottubru 2019. |
| Proġetti ta’ Solidarjetà | fil-5 ta’ Frar 2019. |
| fit-30 ta’ April 2019. |
| fl-1 ta’ Ottubru 2019. |

Proġetti ta’ Volontarjat

fil-5 ta’ Frar 2019.

fit-30 ta’ April 2019.

fl-1 ta’ Ottubru 2019.

Sħubiji ta’ Volontarjat (ftehimiet speċifiċi għall-2019 skont l-FPA 2018–2020)

fl-20 ta’ April 2019.

Timijiet ta’ Volontarjat f’oqsma ta’ prijorità għolja

fit-28 ta’ Settembru 2019.

Traineeships u Impjiegi

fil-5 ta’ Frar 2019.

fit-30 ta’ April 2019.

fl-1 ta’ Ottubru 2019.

Proġetti ta’ Solidarjetà

fil-5 ta’ Frar 2019.

fit-30 ta’ April 2019.

fl-1 ta’ Ottubru 2019.

L-applikazzjonijiet għat-Tikketta ta’ Kwalità jistgħu jitressqu fuq bażi kontinwa.

Jekk jogħġbok ara l-Gwida tal-Korp Ewropew ta’ Solidarjetà għal aktar struzzjonijiet dettaljati dwar it-tressiq tal-applikazzjonijiet.

6.   Dettalji sħaħ

Il-kundizzjonijiet ta’ din is-sejħa għall-proposti fid-dettall, inklużi l-prijoritajiet, jinsabu fil-Gwida tal-Korp Ewropew ta’ Solidarjetà għall-2019 fis-sit web li ġej:

https://ec.europa.eu/youth/solidarity-corps

Il-Gwida tal-Korp Ewropew ta’ Solidarjetà għall-2019 tifforma parti integrali minn din is-sejħa għall-proposti u l-kundizzjonijiet għall-parteċipazzjoni u l-finanzjament li jissemmew fiha japplikaw bis-sħiħ għal din is-sejħa.

---

(1)  Dawk l-organizzazzjonijiet parteċipanti li ffirmaw Ftehim Qafas ta’ Sħubija għall-2020-2018 biss huma eliġibbli biex japplikaw taħt din l-azzjoni.

(2)  Mingħajr preġudizzju għall-kundizzjonijiet speċifiċi tal-eliġibbiltà applikabbli għall-azzjonijiet individwali koperti minn din is-sejħa.

---

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 10.12.2018 | MT | Il-Ġurnal Uffiċjali tal-Unjoni Ewropea | C 444/22 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/22

---

Notifika minn qabel ta’ konċentrazzjoni

(Il-Każ M.9173 — Astorg Asset Management/Montagu Private Equity/Nemera Capital)

Każ li jista’ jiġi kkunsidrat għal proċedura ssimplifikata

(Test b'rilevanza għaż-ŻEE)

(2018/C 444/10)

1.

Din in-notifika tikkonċerna l-impriżi li ġejjin:

| — | Astorg Asset Management (“Astorg”, il-Lussemburgu); |
| --- | --- |

—

Astorg Asset Management (“Astorg”, il-Lussemburgu);

| — | Montagu Private Equity LLP (“Montagu”, Franza); |
| --- | --- |

—

Montagu Private Equity LLP (“Montagu”, Franza);

| — | Nemera Kapitali (flimkien mas-sussidjarji tagħha, “Nemera Group”, Franza), li bħalissa hija kkontrollata unikament minn Montagu. |
| --- | --- |

—

Nemera Kapitali (flimkien mas-sussidjarji tagħha, “Nemera Group”, Franza), li bħalissa hija kkontrollata unikament minn Montagu.

Astorg takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta’ Nemera Group Bħala riżultat tat-Tranżazzjoni, Nemera Group se jkun ikkontrollat b’mod konġunt minn Astorg u Montagu.

Il-konċentrazzjoni hija mwettqa permezz ta’ xiri ta’ ishma.

2.

—   Astorg: kumpanija ta’ ekwità privata;

—   Montagu: kumpanija ta’ ekwità privata;

—   Nemera Group: manifattur ta’ sistemi ta’ kunsinna ta’ drogi tal-plastik mibjugħa lill-industriji farmaċewtiċi, bijotekniċi u ġeneriċi.

3.

Skont l-Avviż mill-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jenħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Jinħtieġ li r-referenza li ġejja tiġi dejjem speċifikata:

M.9173 — Astorg Asset Management/Montagu Private Equity/Nemera Capital

Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta’ kuntatt ta’ hawn taħt:

| Email: COMP-MERGER-REGISTRY@ec.europa.eu |
| --- |
| Faks: +32 22964301 |
| Indirizz tal-posta: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

Email: COMP-MERGER-REGISTRY@ec.europa.eu

Faks: +32 22964301

Indirizz tal-posta:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

(2)  ĠU C 366, 14.12.2013, p. 5.

2

---

| 10.12.2018 | MT | Il-Ġurnal Uffiċjali tal-Unjoni Ewropea | C 444/24 |
| --- | --- | --- | --- |

10.12.2018

MT

Il-Ġurnal Uffiċjali tal-Unjoni Ewropea

C 444/24

---

Notifika minn qabel ta’ konċentrazzjoni

(Il-Każ M.9085 — Dr August Oetker/Coop-Gruppe/F&B — Food and Beverage Services)

Każ li jista’ jiġi kkunsidrat għal proċedura ssimplifikata

(Test b'rilevanza għaż-ŻEE)

(2018/C 444/11)

1.

Din in-notifika tikkonċerna l-impriżi li ġejjin:

| — | Dr. August Oetker KG (“Oetker-Gruppe”, il-Ġermanja), |
| --- | --- |

—

Dr. August Oetker KG (“Oetker-Gruppe”, il-Ġermanja),

| — | Coop-Gruppe Genossenschaft (“Coop-Gruppe”, l-Isvizzera), permezz tas-sussidjarja indirettament Transgourmet Deutschland GmbH & Co. OHG (“Transgourmet”, il-Ġermanja) li hija proprjetà tagħha kollha kemm hi, |
| --- | --- |

—

Coop-Gruppe Genossenschaft (“Coop-Gruppe”, l-Isvizzera), permezz tas-sussidjarja indirettament Transgourmet Deutschland GmbH & Co. OHG (“Transgourmet”, il-Ġermanja) li hija proprjetà tagħha kollha kemm hi,

| — | F&B - Food and Beverage Services GmbH (“F&B”, il-Ġermanja), sussidjarja u proprjetà kollha kemm hi ta’ Transgourmet. |
| --- | --- |

—

F&B - Food and Beverage Services GmbH (“F&B”, il-Ġermanja), sussidjarja u proprjetà kollha kemm hi ta’ Transgourmet.

Oetker-Gruppe, permezz tas-sussidjarja totalment proprjetà tagħha, Dr. August Oetker Finanzierungs- und Beteiligungs-GmbH (il-Ġermanja), takkwista fis-sens tal-Artikolu 3(1)b tar-Regolament dwar l-Għaqdiet, il-kontroll konġunt ta’ F&B kollha kemm hi.

Il-konċentrazzjoni hija mwettqa permezz ta’ xiri ta’ ishma f’Transgourmet.

2.

| — | Oetker-Gruppe, permezz tas-sussidjarji tiegħu, huwa attiv inter alia, fil-manifattura u d-distribuzzjoni tal-birra, l-inbid, inbid spumanti u xorb mhux alkoħoliku. |
| --- | --- |

—

Oetker-Gruppe, permezz tas-sussidjarji tiegħu, huwa attiv inter alia, fil-manifattura u d-distribuzzjoni tal-birra, l-inbid, inbid spumanti u xorb mhux alkoħoliku.

| — | Coop-Gruppe jbigħ bl-umnut u bl-ingrossa. |
| --- | --- |

—

Coop-Gruppe jbigħ bl-umnut u bl-ingrossa.

| — | F&B, permezz ta’ sehem f’Team Beverage AG, hija attiva fid-distribuzzjoni tax-xorb. |
| --- | --- |

—

F&B, permezz ta’ sehem f’Team Beverage AG, hija attiva fid-distribuzzjoni tax-xorb.

3.

Skont l-Avviż mill-Kummissjoni dwar proċedura simplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Jinħtieġ li r-referenza li ġejja tiġi dejjem speċifikata:

M.9085 — Dr August Oetker/Coop-Gruppe/F&B — Food and Beverage Services

Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta, fejn għandhom jintużaw id-dettalji ta’ kuntatt ta’ hawn taħt:

| Email: COMP-MERGER-REGISTRY@ec.europa.eu |
| --- |
| Faks: +32 22964301 |
| Indirizz tal-posta: |
| Europäische Kommission |
| Generaldirektion Wettbewerb |
| Registratur Fusionskontrolle |
| 1049 Bruxelles/Brussel |
| BELGIQUE/BELGIË |

Email: COMP-MERGER-REGISTRY@ec.europa.eu

Faks: +32 22964301

Indirizz tal-posta:

Europäische Kommission

Generaldirektion Wettbewerb

Registratur Fusionskontrolle

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

(2)  ĠU C 366, 14.12.2013, p. 5.

2

---